הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 163, 2018-03-04 11:00

רחל עזריה: צהריים טובים.

רחל עזריה: אני שמחה לפתוח את הדיון הרביעי בהצעת חוק התכנית להתייעלות כלכלית התשע"ח-2019, הצעת חוק להסדר ההימורים בספורט וכפי שנדברנו בישיבה הקודמת, קיימנו פגישה, ישבתי עם מנכ"ל משרד האוצר וקיימנו פגישה רחבה עם כל הגורמים הנוגעים בדבר, עם הנציגויות של ההתאחדויות ומשרד האוצר ומשרד הספורט והגענו להסכמות שהן בעיניי טובות, אבל אנחנו נקריא אותן ונסביר אותן ונבהיר אותן.

רחל עזריה: אני אבקש ממשרד הספורט להסביר ולהבהיר.

רחל עזריה: אחרי שההסכמות יובהרו אנחנו נעבור לקרוא את התיקונים בהצעת החוק שמסבירים את כל השינויים.

רחל עזריה: במהלך הקראת התיקונים, אנחנו נעבור סעיף סעיף, את זה ורד תעשה.

<ורד קירו-זילברמן: אני ומשרד האוצר.

רחל עזריה: הלשכה המשפטית של משרד האוצר והיועצת המשפטית של הוועדה.

רחל עזריה: במהלך התיקונים כל הערה שתהיה, אני אעצור אחרי כל סעיף או שניים ואני אאפשר לכם להתייחס כשבע

רחל עזריה: צם זה התייחסויות לשינויים שסוכמו ולכל העבודה שנעשתה פה בוועדה, לכן גם לא היה טעם קודם כי זה השלב הפורמלי של ההקראה כי ההקראה לא הייתה מה שאנחנו באמת בסוף מסכמים.

רחל עזריה: אז, בבקשה.

<גיא אטיאס: בוקר טוב, גיא אטיאס, משרד התרבות והספורט.

<גיא אטיאס: קודם כל אני רוצה להודות לך, יושבת ראש הוועדה, על העבודה שעשית, אני חושב שהעבודה הייתה מבורכת והגענו לתוצאות.

<גיא אטיאס: אנחנו נציג את הסיכומים שהתקבלו בינינו לבין גופי הרוחב כפי שאנחנו מגדירים אותם, זה ועד אולימפי, פרא אולימפי ואילת.

<גיא אטיאס: לגבי המועצה, כל הסוגיה האחרונה שנדונה בוועדה לגבי המועצה מוועדה קובעת לוועדה מייעצת, היה חשש גדול מצד גופי הרוחב בסוגיה הזאת.

<גיא אטיאס: אנחנו הגענו לפתרון שנציג אותו עכשיו.

<גיא אטיאס: הפתרון אומר שהמועצה תהיה מועצה מייעצת, אבל במסגרת המועצה נקים ארבעה מדורים כאשר מדור אחד זה מדור תקציבים, מדור מתקנים, מדור מבחני תמיכה ומדור אסטרטגיה.

<גיא אטיאס: ארבעת המדורים האלה יוטבעו, אנחנו לא יכולים לחייב את המועצה העליונה להקים מדורים, אנחנו רק מתחייבים שנציגי המדינה ונציגי הגופים יצביעו בעד הקמת ארבעת המדורים.

<גיא אטיאס: המדורים יורכבו מבין שלושה לארבעה נציגים מכל צד - - -

<קריאה: בין שניים לשלושה.

<גיא אטיאס: בין שניים לשלושה, סליחה, תודה על התיקון.

<גיא אטיאס: בין ארבעה לשישה נציגים כאשר מחצית מהנציגים בכל מדור יהיו נציגי מדינה ומחצית נציגי גופי הספורט כאשר את נציגי המדינה תקבע המדינה ואת נציגי גופי הספורט נציגי גופי הספורט יקבעו.

<גיא אטיאס: המדורים האלה יהיו אותם מדורים מקצועיים שיביאו את החומר ויכינו את החומר למועצה והמועצה תקבל את ההחלטה.

<גיא אטיאס: עוד סוגיה שנדונה זה בעצם תהיה היוועצות מוגברת, כך אנחנו מגדירים את זה.

<גיא אטיאס: ההיוועצות תהיה שכל החלטה שתקבל המועצה והמשרד יחשוב שאין צורך ליישם את ההחלטה, צריך לפרסם את זה באתר המשרד ולתת מכתב מנומק לאותם דברים שכאשר המשרד חושב שהוא לא רוצה לקבל את המלצת המועצה, בנוסף לזה שאנחנו נבוא עם הסוגיה הזאת למשרד המשפטים וזה יהיה עוד תחנה לפני המעבר למשרד המשפטים.

<גיא אטיאס: אנחנו בונים פה הסכם לחמש שנים כאשר הרצון של כל הצדדים שבתום חמש השנים כולנו נרצה להמשיך את אותו מתווה, אבל כמובן שלהסכם יש כניסה לתוקף עכשיו ויציאה בחמש שנים.

<גיא אטיאס: צריך סיבות מיוחדות לצאת מההסכם.

<גיא אטיאס: לנו לא יהיה רצון לצאת מההסכם, אלה ההבנות שהגענו אליהן.

יואל רזבוזוב: ההסכם בין מי, בין המועצה למשרד?

<גיא אטיאס: בין המשרד, משרד האוצר וגופי הרוחב, כל השחקנים ביחד.

<גיא אטיאס: זה ההסכם, זה המתווה, אני מקווה שנתנו מענה לכלל החששות שהועלו פה בוועדה.

<גיא אטיאס: ההסכם הזה נכתב ומסוכם גם עם משרד האוצר, כמו שאמרתי, גם עם המשרד שלנו וגם עם גופי הרוחב.

<גיא אטיאס: תודה רבה.

רחל עזריה: תעשו את ההקראה, נקרא את השינויים.

רחל עזריה: תעקבו, זה השלב של התכלס.

<ורד קירו-זילברמן: אני רק אסביר.

<ורד קירו-זילברמן: את ההקראה סיימנו ומה שמונח כרגע על שולחן הוועדה זה נוסח מוצע לדיון מעודכן ליום 1.3.18 שבאדום, בעקוב אחרי שינויים, מאגם את כלל השינויים שהוכנסו בנוסח בעקבות הערות שעלו, בעקבות דברים שעלו.

<ורד קירו-זילברמן: את רוב השינויים אני אבקש מעורכת דין שקד כסלו ממשרד האוצר להציג ואת התיקון שהוכנס בעקבות הבקשה של הייעוץ המשפטי של הכנסת אני אציג ואני אציג את הרציונל.

<שקד כסלו: בסעיף 9(4)(א), במקום 'בתום שלושה חודשים מתום כל שנת כספים' יבוא 'עד תום שלושה חודשים'.

<קריאה: אפשר להעיר תוך כדי?

רחל עזריה: היא תציג ואנחנו נעשה הפסקה כל כמה סעיפים ותוכלו להתייחס.

<שקד כסלו: אז שוב, בתיקון לחוק להסדר ההימורים בספורט, בעמוד 1, סעיף 9(4)(א)(1), במקום 'בתום שלושה חודשים' יבוא 'עד תום שלושה חודשים', כך שאם הדוח הרבעוני יהיה מוכן לפני תום שלושה חודשים ניתן יהיה להגיש אותו.

<שקד כסלו: אותו דבר ב-(2), במקום 'בתום 60 ימים מתום כל אחד משלושת הרבעונים' יבוא 'עד תום' ובמקום '30' יבוא '60 ימים'.

<שקד כסלו: בסעיף 5 'לאחר שניתן לשר העבודה, הרווחה והשירותים החברתיים פרק זמן של 21 ימים להעביר את עמדתו בעניין תכנית ההימורים' יבוא 'ובאישור ועדת החינוך, התרבות והספורט של הכנסת'.

<ורד קירו-זילברמן: אני אסביר.

<ורד קירו-זילברמן: זה תיקון שהוכנס על ידי הייעוץ המשפטי של הכנסת.

<ורד קירו-זילברמן: מכיוון שעכשיו הכספים של הטוטו עוברים לתקציב המדינה אנחנו ביקשנו שיהיה פיקוח פרלמנטרי על נושא ההימורים באישור של תכנית הימורים, ביקשנו שיבוא לאישור של ועדת החינוך, התרבות והספורט של הכנסת על מנת באמת לפקח שלא תהיה הגדלה של תכניות הימורים נוספות.

<ורד קירו-זילברמן: ביקשנו ונענינו בחיוב.

<שקד כסלו: בסעיף 9, (7)(ג)(2), הכספים יועברו לאחר שיינתן הדוח הרבעוני, 15 ימים לאחר שיוגש הדוח הרבעוני.

<שקד כסלו: זה בסעיף (2), 'לא יאוחר מ-15 ימים מחלוף המועדים הקבועים בסעיף 7(ד)(2) להגשת כל דוח כספי רבעוני.

<שקד כסלו: ונוסף סעיף קטן (3) שאומר שהמועצה להסדר ההימורים בספורט תוכל לפנות לממונה על התקציבים במשרד האוצר ולבקש לדחות העברה של חלק מסכומי הכסף שהם צריכים להעביר ככל שהיא תמצא צורך, בכפוף לאישור מראש ובכתב של הממונה על התקציבים ניתן יהיה לדחות למועד ההעברה הבא, כלומר במועד הגשת הדוח הרבעוני הבא או הדוח הכספי המבוקר, להעביר את אותם כספים.

<קריאה: אפשר להתייחס לסעיפים האלה?

רחל עזריה: כן, בבקשה.

<יאיר שילה: אני יאיר שילה, היועץ המשפטי של הטוטו.

<יאיר שילה: יש לנו שתי שאלות והערות שאולי תרצו לשקול.

<יאיר שילה: באותו סעיף 9(ג), שמדבר על מועדי העברת הכספים, בסעיף קטן (2) אתם הכנסתם עד 15 יום אחרי הדוח הרבעוני.

<יאיר שילה: לא הוכנס תיקון כזה ביחס לדוח הכספי השנתי והטוטו מבקש גם את ה-15 יום האלה ביחס לדוח הכספי השנתי.

<יואב רם: זה גם מה שסוכם.

<תמיר כהן: לא.

<יואב רם: למה?

<יואב רם: מרגע שסיכמנו את הדוח 15 יום להעברת הכסף.

<יואב רם: לגבי כל דוח, ללא יוצא מן הכלל.

<יואב רם: גם השנתי הוא רבעוני.

<תמיר כהן: זה לא היה הסיכום.

<תמיר כהן: הסיכום היה על הרבעוני, אבל אני לא רוצה לפתוח את זה.

<יואב רם: זה קריטי?

<יואב רם: זה פשוט עניין טכני, מה זה משנה?

<יואב רם: זה עניין טכני.

<יואב רם: אנחנו סיכמנו שהכספים יעברו מרגע שסיכמנו את הדוחות הכספיים והם נתנו לנו זמן להיערך לזה, 60 יום מתקופת כל דוח והדוח השנתי עד סוף מרץ, נותנים לנו עד 15 יום להעביר את הכספים, אנחנו מבקשים את ה-15 יום האלה להחיל גם על השנתי.

<תמיר כהן: זה לא היה הסיכום.

<תמיר כהן: לגופו של עניין הסיכום שבינינו, המועצה העלתה טענה מקצועית שמספר הימים שנתנו בשלושת המועדים של הגשת הדוחות הרבעוניים, שבעקבות מה שיהיה כתוב בהם הם יצטרכו להעביר את יתרת ההכנסות בהכנסות המדינה ושזה לא מספיק זמן ולכן הארכנו את זה בכל אחד משלושת הרבעונים, לא בדוח השנתי, אלא בכל אחד משלושת הרבעונים ב-30 יום נוספים.

<תמיר כהן: כך שזה כמו ששקד הקריאה, יהיו 60 ימים רק להגשת הדוח ורק אחרי ה-60 ימים האלה, 15 יום לאחר מכן, רק אז יצטרכו לעבור יתרת ההכנסות, כלומר בשלושת הרבעונים יש 75 יום.

<תמיר כהן: לגבי הדוח המבוקר, הסיכום היה שהוא נשאר במועד הרגיל מכיוון שבין כה וכה יש די והותר זמן, לפי דעתנו.

<יואב רם: כן, אבל הוא דוח שנתי, נתתם עד סוף מרץ.

רחל עזריה: בואו נשאיר את זה לסוף.

רחל עזריה: הבנתי.

<יואב רם: אנחנו מדברים על פער טכני נטו.

רחל עזריה: אני מבינה, נשאיר את הפער הטכני - - - בואו נתקדם.

רחל עזריה: שמעתי, רשמנו, בואו נמשיך הלאה.

<יאיר שילה: יש עוד בקשה.

<יאיר שילה: בסעיף קטן (3) יש אפשרות של המועצה לבקש לא להעביר 20 מיליון שקלים באישור מראש של ראש אגף התקציבים, או הממונה על התקציבים.

<יאיר שילה: אנחנו סבורים שאין סיבה להגביל את זה רק ל-20 מיליון ₪.

<יאיר שילה: מצד הפיקוח של האוצר, ממילא נדרש פיקוח של האוצר לכל סכום.

<יאיר שילה: הרי אנחנו קובעים פה חוק ארוך טווח שרץ שנים, מצד המציאות למועצה לפעמים יש השקעות שעשויות לחייב יותר מ-20 מיליון שקלים, כמו למשל מערכות המחשוב של המועצה של 30 מיליון דולר העלות במכרזים האחרונים.

<יאיר שילה: אז אנחנו חושבים שאין סיבה להשאיר את ההגבלה הזאת.

<יאיר שילה: ראש אגף התקציבים ישתכנע שיש הצדקה מעל 20 מיליון, ישתכנע, לא ישתכנע לא יאשר.

<תמיר כהן: כשישבנו עם המועצה הגענו להבנות, ההבנות היו עד 20 מיליון.

<תמיר כהן: החשבונאי הראשי, שהוא מכיר דוחות כספיים של כל החברות חושב שזה סכום די והותר ביחד עם הגדלת מספר הימים ב-75 ימים והעמדה המקצועית שלנו שזה צריך להישאר כך.

רחל עזריה: כן, אבל זה באותו רבעון.

<יואב רם: לא, אנחנו מדברים על השקעות חד פעמיות כשצריך פעם ב-.

<תמיר כהן: נכון.

<תמיר כהן: אני אתייחס.

<תמיר כהן: בסעיף של יתרת ההכנסות בחוק יש בין כה וכה למועצה בעת הגשת התקציב אפשרות להחריג אחוז מסוים מיתרת ההכנסות שלא יעבור ליתרת ההכנסות, אלא יילך להוצאה חד פעמית באותה השנה ולכן אנחנו סבורים שגם הסעיף הזה - - -

רחל עזריה: אז מה הבעיה מבחינתכם?

<יואב רם: אנחנו אומרים למה להגביל ל-20 מיליון, בכל מקרה צריך את אישור ראש אגף התקציבים וזה נכון.

רחל עזריה: אני אגיד לך מה הבעיה.

רחל עזריה: נניח נעלה ל-30 מיליון אז ישאלו למה הגבלנו ל-30 מיליון.

<יואב רם: נכון, אני אומר לא צריך להגביל.

רחל עזריה: לא, בסדר.

<יואב רם: לא, בגלל שזה חוק ארוך טווח לא צריך להגביל בסכום, כי יש את אישור הממונה על אגף התקציבים.

<יואב רם: אם הוא ישתכנע מחר שצריך 45 מיליון - - -

רחל עזריה: אבל אתה יכול לתכנן את זה בתקציב השנתי שלך, יש את האחוזים שאתה יכול להחליט עליהם, זה מה שאומר תמיר.

<יואב רם: נכון, וגם אז אני צריך את אישורם.

<יואב רם: אני יכול לתכנן את זה, אבל זה לא יעזור לי, כי זו השקעה חד פעמית, אני צריך פה להשאיר את הכסף ברשות המועצה, ברשות הטוטו, כדי להתחייב על השקעות, כי זה לא נכנס לדוח רווח והפסד.

רחל עזריה: אבל יש אחוזים מסוימים שאתה יכול להשאיר מחוץ לתקציב.

<יואב רם: לא.

רחל עזריה: מה לא?

רחל עזריה: תסביר, בבקשה, תמיר.

<יואב רם: איזה אחוזים אני יכול להשאיר - - -

<תמיר כהן: יש לך במסגרת המודל, בסעיף, לפי דעתי, 8(ג), אתה יכול הוצאה חד פעמית של עד 1% מ - - -

<יואב רם: חצי אחוז.

<תמיר כהן: עד 0.7% ממחזור המועצה השנתית, להכיר בה כהוצאה חד פעמית, כפי שעשיתם השנה בהצעת התקציב של 2017, והיא לא תיחשב לעניין חישוב יתרת ההכנסות.

<תמיר כהן: ולכן זה יחד עם התקרה של ה-20 מיליון, יחד עם 75 ימים, נותנים לכם לפי דעתנו מענה מקצועי לכל הדברים.

<יואב רם: אני אומר, נכון להיום זה נותן מענה, אין ויכוח, אנחנו מסתכלים לטווח ארוך.

<יואב רם: אם מחר יצטרכו יותר מ-20 מיליון זו ההערה שלנו.

<יואב רם: נכון להיום זה נותן מענה.

<יאיר שילה: לא ברור למה זה צריך להפריע?

<יאיר שילה: אנחנו מדברים על שיקול דעת של ראש אגף התקציבים, לא על שיקול הדעת שלנו.

רחל עזריה: טוב, שמענו.

רחל עזריה: אני חייבת לומר שכל סכום שנגיד יהיה 'למה לא יותר?', אבל זה נראה לי הרבה כסף.

רחל עזריה: לא נראה לי שיתקטננו איתכם פה על המספרים הקטנים.

<יואב רם: את צודקת, את מדברת על גוף שמגלגל יותר מ-3 מיליארד שקל ומרוויח יותר כ-600 מיליון שקל, זה לא סכומים, עוד פעם - - -

רחל עזריה: בסדר, אבל 20 מיליון שקל זה המון כסף.

<יואב רם: אין ויכוח, זה הרבה כסף.

רחל עזריה: זה מה ששילמו על שני מתחמים בקרקעות הכנסייה.

רחל עזריה: סתם.

<איליה כץ: היושבת ראש, בסוף מדובר פה בהכנסות מדינה שהן חלק מכספי מסים, אני חושב שבמקרה הזה זה כן נכון להגביל את שיקול הדעת - - -

רחל עזריה: לא, אני שומעת שיש גם את ה-20 מיליון וגם את ה-0.75% ויש זה, בסדר, אבל לגבי ה-15 יום בדוח השנתי, אני רוצה שתבדקו את זה.

<שקד כסלו: בסעיף 11.

<שקד כסלו: הוראת השעה להסדר ההימורים בספורט, 11(א), יימחק כל הסיפא של המשפט 'וכן את כל הכנסות המימון שהתקבלו במועצה מהשקעת יתרות המזומנים', כי מצאנו - - -

<קריאה: מה עם הסעיפים, מה עם סעיף תיקון התקרה, סעיף 10.

<קריאה: יש פה איזה שהוא תיקון.

<שקד כסלו: אין פה תיקון.

<יורם אורנשטיין: אבל יש לנו שאלה.

<יורם אורנשטיין: אני לא הבנתי, יש פה את ההוראות על סעיף 9(ב1) שבעצם מדברים פה בסעיפים (ב)(1) ו-(2), לדוגמה בסעיף (ב)(2) כתוב 'פסקאות (1), (2), (3) ו-(7) לחוק המועצה להסדר הימורים, בכל מקום שכתוב 'שתקבע המועצה' יבוא 'שיקבעו השרים'.

<יורם אורנשטיין: אני רואה פה איזה שהיא בעיה, יש פה איזה שהוא קונטרס עם המלצה שאמורה לתת המועצה הלאומית.

רחל עזריה: כי?

<יורם אורנשטיין: תיישרו לי את העניין.

<שקד כסלו: הסעיף הזה מתייחס רק למצב שהתחילה של 9(ב1), של הביטול, נדחה בשלושה חודשים או פחות לפי החלטת השרים.

<שקד כסלו: באותו מועד הכספים כבר עוברים לתקציב המדינה.

<יורם אורנשטיין: כלומר מדובר רק על תקופת הזכייה?

<שקד כסלו: בדיוק.

<יורם אורנשטיין: תקופת הזכייה תישאר שלושה חודשים?

<שקד כסלו: לכל היותר.

<יורם אורנשטיין: אולי כדאי שאנחנו נרחיב לשישה חודשים?

<אריק קפלן: לשנה, את 10(א), במקום 'שלא תעלה על שלושה חודשים' שיהיה עד שנה.

<שקד כסלו: אני רוצה להזכיר שכבר עכשיו יש תקופה ארוכה להיערך.

<אריק קפלן: זה כתוב, לא יצטרך יהיה אפס.

<אריק קפלן: אבל שתהיה אפשרות - - -

<שקד כסלו: לכן נתנו עוד שלושה חודשים ליתר ביטחון.

<שקד כסלו: אנחנו לא חושבים שיש צורך ביותר זמן.

<אריק קפלן: בדיוק, עכשיו מדברים אולי - - -

<קריאה: מה, תכריח אותם לשלושה חודשים?

<אריק קפלן: יש כאלה שכן רוצים, יהיו בחירות?

<אריק קפלן: זה יכול להידחות?

<אריק קפלן: שיהיה כתוב, לא ירצה, לא ישתמשו בזה, הנייר סופג הכול.

<אריק קפלן: זה לא מחייב לעשות את ה - - - זה רק נותן ביטחון.

רחל עזריה: רגע, סליחה, אי אפשר לנהל ככה דיון.

רחל עזריה: בבקשה.

<אריק קפלן: שיהיה כתוב - - -

רחל עזריה: רגע, בואי תסבירי את העניין ותיכף אתה תדבר.

<שקד כסלו: יש זמן היערכות ממילא ארוך עד ה-1.1.19, אז כל החוק הזה נכנס לתוקף.

<שקד כסלו: בכל זאת ניתנה עוד תקופה של שלושה חודשים לשני השרים יחד, שר האוצר ושרת התרבות והספורט, לקבוע דחייה נוספת של שלושה חודשים לעניין סעיף 9(ב1), חלוקת הכספים שנעשית מתקציב הטוטו.

<שקד כסלו: בעצם לא מתקציב הטוטו, זה כבר מתקציב המדינה, כי הכספים כבר נכנסים לתקציב המדינה.

<שקד כסלו: ובכל זאת, אם יהיה צורך וימצאו שלא ניתן כבר להתחיל לתמוך לפי מערך התמיכות הממשלתי יוכלו השרים לדחות את זה בשלושה חודשים נוספים.

<שקד כסלו: באותם שלושה חודשים השרים יקבעו, ולא המועצה כפי שהיה בעבר, כיוון שכבר מדובר בתקציב מדינה - - -

<קריאה: אבל - - -

רחל עזריה: לא, אי אפשר ככה.

רחל עזריה: זה לא לעניין.

רחל עזריה: תנו לה לסיים לדבר, אני מבטיחה שאתם תוכלו להתייחס.

<שקד כסלו: השרים יקבעו את חלוקת הכספים בין המטרות של התמיכה, כפי שהן מפורטות היום בסעיף 9(ב1).

רחל עזריה: אוקיי, מה ההסתייגות שלכם?

רחל עזריה: מה הבעיה?

<אריק קפלן: ההסתייגות שאנחנו, מניסיון שלנו, גם בגלל - - -

רחל עזריה: שם מלא לפרוטוקול ותפקיד.

<אריק קפלן: אריק קפלן, התאחדות אילת.

<אריק קפלן: סעיף 9(א) כותב 'חוק זה - - - לתקופה שלא תעלה על שלושה חודשים.

<אריק קפלן: מניסיון שלנו, רק של שבוע שעבר, ביקשו לדחות את חוק יישום מכון וינגייט, שהוא לא פחות מסובך, בעוד חצי שנה.

<אריק קפלן: המערכת פה מאוד מאוד מסובכת.

<אריק קפלן: אין על זה עוררין, גם המשרד יודה שהוא עדיין לא ערוך.

<אריק קפלן: זה לא כטענה, הוא עוד לא ערוך לזה אפילו.

<אריק קפלן: תשעה חודשים זה ממש לא הרבה זמן להחליף מערכת שעובדת 30 שנה, 50 שנה.

<אריק קפלן: אנחנו מבקשים שיהיה רשום שנה.

<אריק קפלן: אם לא יצטרכו לא יפעילו את זה.

<תמיר כהן: חמישה ימים לאחר החלטת הממשלה הוקם צוות יישום, צוות היישום שוקד על המדוכה בדיוק בשביל שב-1 בינואר 2019 יהיה אפשר להחיל את זה בצורה המקצועית ביותר.

<תמיר כהן: המחוקק וגורמי המקצוע, אנחנו אומרים שנכון שזה יהיה שלושה חודשים.

<תמיר כהן: זאת העמדה המקצועית שלנו ואנחנו חושבים שהמשרד וכל הגורמים הרלוונטיים והממשלתיים בשיתוף פעולה עם הטוטו יוכלו לעמוד בזה.

רחל עזריה: מה מטריד אותך?

<אריק קפלן: שזה לא יהיה מוכן.

<אריק קפלן: ואז?

<אריק קפלן: מה עושים אז?

רחל עזריה: יש תשובה מה עושים אז.

<אריק קפלן: מה עושים אז?

<תמיר כהן: יש אפשרות לדחות בשלושה חודשים.

<אריק קפלן: ואם זה לא יהיה מוכן בשלושה חודשים האלה?

<אריק קפלן: בתרחיש הכי גרוע אנחנו הולכים לבחירות עוד מעט.

<תמיר כהן: בסדר - - - אותו דבר, אין פה - - -

רחל עזריה: אבל אני אגיד לך, אתה כאילו אומר, 'אנחנו מגדירים תוך כמה זמן צריך לעשות ומה אם לא נספיק?', אז הגדרנו הארכה, 'ומה אם לא נספיק גם הארכה?' אז עזוב, נו.

<אריק קפלן: לכן לקחנו טווח הארכה ארוך, הלוא אם זה יהיה מוכן - - -

רחל עזריה: אז יעשו תיקון.

<אריק קפלן: אם זה לא יהיה מוכן לא יצטרכו את השלושה חודשים.

רחל עזריה: אתה מראש מגדיר, אתם כאילו מראש מגדירים ש - - -

<אריק קפלן: לא ברור למה ההתנגדות.

רחל עזריה: כי הם רוצים לגרום לזה לקרות.

<אריק קפלן: גם אנחנו.

רחל עזריה: נו, מעולה, אז מה הבעיה?

<גיא אטיאס: אריק, רק מסגרות זמן תוחמות וגורמות לכל הצדדים להתכנס.

רחל עזריה: אתה מגדיר לו"ז צפוף - - -

<גיא אטיאס: אם אין תהליך מכנס - - -

<אריק קפלן: אז אתה לא מנצל את זה, אתה לא חייב.

רחל עזריה: אני לא מכירה מישהו שלא מנצל הארכת זמן ובטח במדינה שלנו.

רחל עזריה: הגזמת.

רחל עזריה: להיפך, ברוב החוקים אני מנסה לצמצם את טווח הזמן עד שהם יוצאים לפועל.

רחל עזריה: לחוקים להאריך את טווח הזמן?

רחל עזריה: יופי, אז זה ייקח עכשיו, כל פעם תהיה הארכה, ולא, ממש לא.

רחל עזריה: אני גם לא מבינה למה זה מפריע לך, אתה אומר 'לא יספיקו', אומרים לך משרדי הממשלה 'נספיק', עוד יותר טוב.

רחל עזריה: עכשיו לא יספיקו, נעשה פה חקיקת בזק להארכת הזמן, אבל עדיף לך שזה יקרה.

רחל עזריה: זה עדיף שזה יקרה מאשר שלא יקרה.

רחל עזריה: חוסר הוודאות בסוף זה האויב הכי גדול, אתם נכנסים עכשיו לתקופה של חוסר ודאות, אתם לא רוצים את חוסר הוודאות, עדיף לסגור את הדברים, שדברים יהיו ברורים, שיהיו נעולים.

רחל עזריה: לכל אחד יהיה לו אינטרס לעשות את הסחבת הזאת.

רחל עזריה: בניוד בנקים, שזה החוק שאני בעזרת ה' סוגרת מחר, אנחנו עושים בדיוק הפוך, אני מבקשת מהבנקים לעשות את הדברים מהר יותר, לא לאט יותר.

רחל עזריה: חוסר הוודאות היא אויב מאוד גדול, בכלכלה ובכול.

<יורם אורנשטיין: לא קיבלתי תשובה לשאלה שלי.

<יורם אורנשטיין: מה הסיבה שנותנים לשרים לתקופת שלושה חודשים - - -

רחל עזריה: רק שם מלא ותפקיד לפרוטוקול.

<יורם אורנשטיין: יורם אורנשטיין, מנכ"ל מרכז הפועל.

<יורם אורנשטיין: מה הסיבה שנותנים לשרים את האפשרות לשנות את אמות המידה בשלושה חודשים האלה, בתקופת ביניים.

<הדס פרבר: יורם, אתם מתלוננים על - - -

<יורם אורנשטיין: אני לא מתלונן, אני שואל שאלה.

רחל עזריה: לא, תעני.

רחל עזריה: בבקשה, הוא שאל.

<הדס פרבר: חלק ההתארגנות היא להמיר את מבחני התמיכה של הטוטו - - - אנחנו צריכים את זה גם בתקופת ביניים.

<שקד כסלו: זה לא לשנות את אמות המידה, זה רק הכספים, זה הקצאה של הכספים לתוך כל סעיף קטן.

<שקד כסלו: זה הכול, זה לא לשנות את אמות המידה.

<שקד כסלו: האוצר מחלק לפי סעיפי - - -

<יורם אורנשטיין: סעיפים 9(ב1), (2) ו-(3), סעיפים של חלוקת כסף לאגודות ולאיגודים.

<יורם אורנשטיין: מה אומר התיקון?

<יורם אורנשטיין: שבתקופת הביניים לא ימשיכו להתנהל כפי שאנחנו מתנהלים לאורך 2018, אלא מ-1 בינואר, ואני מאמין שעד אז המועצה הלאומית החדשה, המייעצת, על מדוריה, כנראה לא תספיק לתת המלצות לאמות מידה, אז מה שאת אומרת זה שמי שיקבע באותה תקופת ביניים, השרים יקבעו את אמות המידה.

<יורם אורנשטיין: ככה זה כתוב.

<שקד כסלו: אני רוצה להזכיר שהתיקון לחוק נכנס לתוקף מיידי עם פרסום החוק, הוא לא מחכה עד 1.1.19, לכן למועצה כבר אין סמכות בעניין הזה.

<יורם אורנשטיין: מה זה?

<שקד כסלו: התיקון של חוק הספורט לא נכנס לתוקף רק ב-1.1.19.

<יורם אורנשטיין: כלומר בעצם המועצה הלאומית, החל מה-15 או 16 במרץ מתחילה בעבודתה כמועצה מייעצת?

<שקד כסלו: נכון.

<יורם אורנשטיין: זאת אומרת אם החוק לא ייכנס לתוקפו ותבקשו הארכה, המועצה עובדת כביכול תשעה חודשים או שנה?

<שקד כסלו: מייעצת.

רחל עזריה: תודה רבה, נמשיך.

עיסאווי פריג': אני רוצה להתבטא בעניין הזה.

עיסאווי פריג': חברים, רחל, אמנם אני נכנסתי באיחור לדיון, יש עבודה - - -

רחל עזריה: גם יצאת באיזה דרמה בפעם שעברה.

רחל עזריה: אחר כך הבנו למה.

עיסאווי פריג': רחל, אני רוצה להיכנס פחות או יותר, עדיין הדברים לא מסודרים לי בראש, אבל בגדול החשיבה שלי, אני עם הספורט, על עיוור, מה שטוב לספורט טוב לי.

עיסאווי פריג': זה המוטו שמנחה אותי, אני לא חושב על האוצר ולא חושב על משרד התרבות, חושב על הספורט.

עיסאווי פריג': לפי דעתי, שאני אבין את הפרינציפ שמדברים עליו, עכשיו מרכזי הספורט מבקשים דחייה, החוק, הרפורמה, במידה שתאושר, היישום של אמות המידה והחלוקה יתחיל מאיזה שנה?

<תמיר כהן: חלוקת התקציב תתחיל מ-1.1.2019, אמות המידה, לפי דעתי, הם יכולים כבר מרגע שהחוק יפורסם.

יואל רזבוזוב: נכון להיום יש אמות מידה שקיימות היום.

<תמיר כהן: נכון.

יואל רזבוזוב: אם אנחנו רוצים לשנות את זה - - -

<קריאה: לפי מסמך ההבנות?

<גיא אטיאס: כן.

<תמיר כהן: כן, הכול בהתאם למזכר ההבנות.

עיסאווי פריג': אז בואו, חברים, מרכזי הספורט, אני רוצה שנחשוב ביחד, שנתקדם.

עיסאווי פריג': החלוקה תתחיל מ-1.1.2019 על פי הרפורמה המוצעת כאן.

<תמיר כהן: נכון.

עיסאווי פריג': אמות המידה, גופי הספורט ומשרד התרבות וכל מי שקשור לזה, יתחילו עם אישור הרפורמה להתחיל לבנות אמות מידה חדשות.

<תמיר כהן: הכול לפי מזכר ההבנות.

<תמיר כהן: זו תהיה פררוגטיבה של המשרד בשיתוף פעולה עם המועצה הלאומית לספורט - - -

עיסאווי פריג': לא, חברים, מרכזי הספורט, יורם, אני מבקש, שאני אבין את המחלוקות.

עיסאווי פריג': החלוקה על פי המתכונת המוצעת תתחיל מ-1.1.2019, אמות המידה יתחילו להיקבע מיידית עם פרסום החוק.

<יורם אורנשטיין: לא, זה לא מה שנמסר על ידי משרד המשפטים.

<יורם אורנשטיין: אני מצטער.

עיסאווי פריג': יפה, אני רוצה להבין.

<יורם אורנשטיין: משרד המשפטים אומר כך, שכל התיקונים בחוק המועצה להסדר הימורים ייכנסו ב-1 בינואר 2019 והשאלה שלי באה ומצביעה על שינוי שנעשה ב-1 בינואר 2019 ורק החל מסעיף 12 פה להצעת החוק, זה חוק הספורט שנכנס מיידית, מהרגע שיצביעו על קריאה שנייה ושלישית.

<שקד כסלו: יורם, אתה מתייחס - - -

<יורם אורנשטיין: רגע, תני לי רק להשלים את המשפט ואחרי זה נתקדם.

<יורם אורנשטיין: אז עכשיו בעצם אם חוק המועצה להסדר ההימורים נכנס ב-1 בינואר 19', כלומר נותנים פריבילגיה, וזה מה שאמרת לי, לשרים רק החל מינואר 2019 עד שלושה חודשים - - -

<שקד כסלו: לא.

<יורם אורנשטיין: אז תסבירו.

<שקד כסלו: קודם כל אתה מתייחס לתקופה שהיא אחרי 1.1.19 - - -

עיסאווי פריג': שקד, תכניסי אותנו לעניינים.

עיסאווי פריג': תדברי ברמה של סיפור יום, שנבין את זה טוב.

רחל עזריה: אבל אני חייבת לומר, עיסאווי, הרבה מהדברים דיברנו, חבל, גם לא היית בשלב שהציגו את כל ההסכמות שהגיעו אליהן.

עיסאווי פריג': אני שומע, אבל מה זה קשור?

רחל עזריה: זה כן קשור.

<שקד כסלו: אני רק אפתח ואומר ואז הדס תשלים את הדברים.

<שקד כסלו: יורם מתייחס לצו שבו אמרנו שהשרים יוכלו יחד, בהסכמה משותפת, לדחות את התחולה מה-1.1.19 לכל היותר לשלושה חודשים אם יראו שהמתווה אינו מוכן שאי אפשר עדיין להפעיל מערך של תמיכות ממשלתיות.

<שקד כסלו: באותה תקופה, אחרי 1.1.19, כמובן שהכול כבר נכנס לתוקף, הכספים כבר הועברו למדינה, המדינה מחזירה לטוטו חלק מהכספים כדי שתוכל להעביר אותם לתקופה של אותם שלושה חודשים לכל היותר ולכן השרים יקבעו כמה ייכנס לכל מטרת תמיכה.

<שקד כסלו: מה שאני התייחסתי, לחוק הספורט שנכנס לתוקף מוקדם יותר, הדס תוכל להתייחס לזה, זה נועד בעצם לתת אפשרות ליישם את כל המתווה בזמן.

<שקד כסלו: על זה הדס תוכל להרחיב.

<הדס פרבר: במסגרת ההיערכות שלנו, אנחנו עשינו מיפוי איזה נושאים משפטיים אנחנו צריכים לעשות כדי שההחלטה הזאת, כל המבנה הזה ייכנס לתוקף ב-1.1.19.

<הדס פרבר: אחד הדברים שצריך לעשות זה לקחת את אמות המידה של הטוטו ולהמיר אותן לאמות מידה ממשלתיות, זה לא בהכרח שינוי מהותי, אבל חלק מזה זה שינויים טכניים.

<הדס פרבר: למשל תקנת איגודים ואגודות, איגודים ואגודות מגיעים בטוטו במבחן תמיכה אחד, בממשלה רוב הסיכויים שיהיו להם שתי תקנות נפרדות, מה שאומר שני מבחני תמיכה.

<הדס פרבר: אז צריך לעשות את העבודה הטכנית ולעשות את הפיצול.

<הדס פרבר: אנחנו ביקשנו שכל המבנה המשפטי שמאפשר לשרה לכתוב מבחני תמיכה בעצם על מה שהיום הוא כספי הטוטו, ייכנס לתוקף באופן מיידי כדי שנוכל להתארגן לכך באופן מיידי כדי שב-1 בינואר יהיו כל מבחני התמיכה שצריך בשביל לבצע את ההחלטה הזאת.

עיסאווי פריג': וכל זה תחת מועצה לאומית מייעצת?

<הדס פרבר: נכון.

עיסאווי פריג': הבנתי.

עיסאווי פריג': יעני מה שהיה הוא מה שיהיה.

רחל עזריה: בבקשה.

<נאור גלילי: נאור גלילי, מנכ"ל מכבי ישראל.

<נאור גלילי: אני מתייחס לעמוד 3, סעיף 8.

<נאור גלילי: אנחנו סבורים שכל ההסכמים שאמורים להיחתם יהיו מעוגנים גם בחוק, זאת אומרת במקום הסעיפים שבוטלו ייכתב ויירשם שם בחוק שייחתמו הסכמים במקום הסעיפים שבוטלו.

<נאור גלילי: זה מאוד משמעותי להמשך ובכלל.

<הדס פרבר: מה זה אומר?

<תמיר כהן: מה זה הסכמים?

<נאור גלילי: הסכמים שיש לגבי המועצה והסכמים לגבי מרכזי הספורט, כל מה שסוכם.

<קריאה: לא צריך לרשום את זה.

<גיא אטיאס: איך אתה רושם את זה פה?

רחל עזריה: אתם רוצים להתייחס?

<גיא אטיאס: הסכמים לא נכנסים לחוק.

<יאיר שילה: השאלה מה גובר מחר, סתם אני אומר, אין לי מושג, רוב הגידול לא - - - להסכם, אנחנו עובדים לפי החוק.

<גיא אטיאס: קודם כל ברמה העקרונית החוק גובר תמיד על הכול.

<גיא אטיאס: זה נכון.

<יאיר שילה: אז בוא נכניס את זה לחוק.

<הדס פרבר: אבל החוק מאפשר לך את זה גם היום.

<שקד כסלו: החוק לא נוגד את ההסכם.

רחל עזריה: משרד האוצר, אתם רוצים להתייחס?

<איליה כץ: אנחנו לא כל כך מבינים את הכוונה.

<איליה כץ: החוק מגדיר מסגרת חוקית לעבוד במסגרתה, אנחנו עובדים במסגרת החוק, יש סיכומים - - -

רחל עזריה: זה מקובל.

רחל עזריה: תסביר מה החשש שלך.

<נאור גלילי: החשש שלי, עכשיו כמובן שהסעיף הזה בוטל, שבעוד מספר שנים ההסכמים יסתיימו להם ואז אנשים יגידו 'טוב, הסתיים ההסכם, נגמר, לא צריך יותר לעשות שום הסכם, לא כזה או אחר'.

<נאור גלילי: ברגע שמעגנים פה בחוק ואומרים שייחתמו הסכמים, ולא משנה המשמעות והתוכן שלהם כרגע, בין הצדדים, הווה אומר המועצה הלאומית ומרכזי הספורט, כל אחד וסעיפו הוא, אני חושב שזה ייתן לזה איזה שהוא עיגון ולעתיד להבא, אני לא יודע מי יהיו שר האוצר ושר הספורט, שזה ייתן איזה שהוא עיגון משפטי או חוקתי לנושא הזה.

<שקד כסלו: לא, אבל גם חוק הממשלה יכולה לשנות.

<גיא אטיאס: אני חושב שדווקא בנושא הזה של המרכזים, אני רוצה להתחיל, החשש הזה עלה בסיכומים בינינו ולכן הגענו להסכמה שההסכם איתכם יהיה לשמונה שנים.

<גיא אטיאס: אני חושב ההסכמה לשמונה שנים הייתה תחת הידיעה שזה לא יהיה בשום עיגון תחת החוק.

<נאור גלילי: לא.

<גיא אטיאס: כן, אחרת אין הסכם לשמונה שנים.

רחל עזריה: לא, אבל תענה לו עניינית.

<גיא אטיאס: אז אני אומר.

רחל עזריה: לא, מה היה בדיון זה לא - - -

<גיא אטיאס: לא, עניינית אמרנו שעשינו הסכם ארוך טווח בדיוק כדי לעגן את החשש שההסכם ייגמר ואז החוק גובר.

<שקד כסלו: לא, גם לגופו של עניין, הממשלה יכולה לשנות את החוק מתי שעולה על רוחה.

<שקד כסלו: הסכם הוא הרבה יותר מחייב, שכן כתוב, יש בו דד ליין.

רחל עזריה: בסדר, בואו נמשיך הלאה.

רחל עזריה: אני חייבת לומר, זה לא משהו שמקובל להכניס הסכם לתוך החוק.

<נאור גלילי: לא להכניס את ההסכם, את המילים 'ייחתם הסכם'.

<נאור גלילי: זה לא סתם שייחתם הסכם, זה משהו אחר לגמרי.

רחל עזריה: בבקשה.

<שקד כסלו: להמשיך?

רחל עזריה: כן.

<שקד כסלו: בהוראת השעה לחוק להסדר ההימורים בספורט, בסעיף 11(א), יימחק כל הסיפא של המשפט כי מצאנו שיש בזה כבר חזרה.

עיסאווי פריג': איפה את קוראת?

<שקד כסלו: עמוד 4, 11(א).

<שקד כסלו: כל הסיפא 'וכן את כל ההכנסות המימון שהתקבלו במועצה מהשקעת יתרות המזומנים'.

<שקד כסלו: זה יימחק, מצאנו שזה כבר קיים בהגדרה של יתרת ההכנסות אז אין בזה צורך למעשה.

<שקד כסלו: בסעיף (ב) הוספה התייחסות למה יקרה אם כן השרים יסכימו על הכנסת הצו לתוקף לדחיית המועד של חלק מסעיפי 9(ב)(1) בשלושה חודשים או פחות, ובסעיף קטן 11(ב)(3), (4) ו-(5), ההתחייבויות הכספיות מטעם המועצה אשר רואה החשבון יידרש לחתום עליהן מתייחסות כרגע רק לתכנית המתקנים.

<שקד כסלו: זה אותו תיקון ב-(3), (4) ו-(5).

עיסאווי פריג': מה זאת אומרת?

<יוסי שרעבי: אבל יש עוד חידוד.

<יוסי שרעבי: קודם כל הסיכום שלנו עם האוצר, כמו שנאמר כאן, שההתחייבות של רואי החשבון תהיה רק לסוגיית המתקנים ולא סוגיית השוטף, כאילו התמיכות השוטפות בגופים, האיגודים ובמועדונים.

<יוסי שרעבי: מצאנו שאין לזה הצדקה ולכן אנחנו מדברים אך ורק לקרן המתקנים.

<יוסי שרעבי: אז בקרן המתקנים אנחנו עושים הבחנה בין שניים, בין התחייבויות ישנות להתחייבויות חדשות.

<יוסי שרעבי: לגבי ההתחייבויות החדשות רואה החשבון יחתום על ההתחייבויות החדשות, בלי החתימה שלו להתחייבות אין שום תוקף, המדינה לא לוקחת עליה אחריה.

<יוסי שרעבי: לגבי ההתחייבויות הישנות הסיכום הוא שוועדת התמיכות של המשרד מאשרת אותן ולא רואה חשבון.

<יוסי שרעבי: זה הסיכום וצריך לתת לזה ביטוי בכתב.

<קריאה: זה שינוי של מה שנאמר - - -

<קריאה: לא, זה התנהלות של הטוטו מול ה - - - לא נוגע - - -

<יוסי שרעבי: לא קשור אליכם, זה קשור להתנהלות שלנו.

<יוסי שרעבי: הכניסו את תמיר, הוא שותף לסיכום.

רחל עזריה: טוב, תטפלו בעניין הזה, בינתיים בואו נמשיך הלאה.

<יוסי שרעבי: זה סגור עם תמיר.

רחל עזריה: בסדר.

רחל עזריה: הלאה.

<יאיר שילה: יש לי עוד הערה.

<יאיר שילה: יוסי, ועדת המשנה של המועצה הלאומית או ועדת התמיכות?

<יוסי שרעבי: שלנו, של המשרד.

<יאיר שילה: למה לא ועדת המשנה של המועצה?

<יוסי שרעבי: כי אין לה סמכות סטטוטורית, המשרד חותם.

רחל עזריה: אתם תבינו את העניין, אנחנו נתקדם, אנחנו מדברים על ההסכמות.

<איליה כץ: מבחינתנו זה מקובל, לעשות שוועדת התמיכות של המשרד תאשר - - -

רחל עזריה: אוקיי, איתכם מסוכם?

<שקד כסלו: אבל הכוונה היא שככל שרואה החשבון לא חתם על ההתחייבות הכספית בגלל איזה שהיא מחלוקת - - -

<יוסי שרעבי: לא, לא, רואה החשבון לא עוסק בהרשאות ישנות, רואה החשבון עוסק רק בהרשאות חדשות, כל ההרשאות הישנות באות לאישור ועדת התמיכות של המשרד.

סתיו שפיר: אז אני חושבת שנחכה רגע לתמיר.

רחל עזריה: אתם תחכו, בסדר, בואו נתקדם.

<קריאה: אז רגע, הערה טכנית, לגבי העניין, פשוט כדי לנסח את זה משפטית היטב, שמדובר על המתקנים.

<איליה כץ: היושבת ראש, אני רק רוצה לחדד.

<איליה כץ: בסוף יש פה מבחינת משרד האוצר אנחנו לוקחים למעשה תקציב מדינה, כספי ציבור, לוקחים את החסות על כל ההתחייבויות שנעשו על ידי הטוטו בהקשר למתקנים.

<איליה כץ: אנחנו רוצים שיהיה רואה חשבון גם על העבר וגם על העתיד, רק במקרים שבהם יש מחלוקת בין הטוטו לבין רואה החשבון זה יעלה למשרד, כי אחרת אנחנו לא יכולים לקחת על עצמנו את המחויבות הזאת.

<יוסי שרעבי: טוב, תשאירו את זה לשיחה שלי איתם כי כאן אנחנו חלוקים.

רחל עזריה: בואו נתקדם, אני משאירה את זה לשיחתכם, אבל אתם תצטרכו לפתור את זה.

<קריאה: רגע, אז נדון בנוסח הזה כולו?

<קריאה: כי כרגע - - -

רחל עזריה: סליחה, אדוני, בואו נתקדם.

רחל עזריה: אמרתי, בואו נתקדם, אין לך מה לשאול אותם, הם לא יודעים לענות לך.

<קריאה: לא, יש מחלוקת לגבי הניסוח.

<קריאה: גם בנוסח הקודם שלו, שזה רק לגבי מתקנים, פשוט לנסח את זה בהתאם.

רחל עזריה: הכול בסדר, תהיה עבודה עכשיו משותפת.

רחל עזריה: בבקשה, שקד.

<שקד כסלו: בתיקון לחוק הספורט סעיף 12(ד) בנוסח הקודם זה היה שני נציגים של התאחדויות או איגודים שאינם מיוצגים על ידי נציגים אחרים במועצה, שהשרים ימנו אותם.

<שקד כסלו: כעת זה נציג אחד שהשרים ימנו.

<שקד כסלו: נציג שני, הוסף סעיף קטן (15), נציג של התאחדות או איגוד שאינם מיוצגים על ידי נציגים אחרים במועצה שימונה בהסכמת הוועד האולימפי, הוועד הפרה אולימפי ואילת ובהיעדר הסכמה ימליץ כל אחד מהגופים לשרים והשרים יקבעו את זהות הנציג שימונה.

<יאיר שילה: רק שאלה, מה זה אינם מיוצגים על ידי נציגים אחרים?

<יאיר שילה: כשיושב ועד אולימפי הוא מייצג בעצם את כל הענפים, כשאני יושב אני מייצג את כל הענפים בוועד האולימפי, אז את מי אנחנו יכולים לשים שם?

<הדס פרבר: לא, חלק מהאנשים במועצה הם חברים גם באיגודי ספורט אחרים.

<הדס פרבר: נגיד גילי אמיר הוא גם חבר באיגוד השיט, אז לא יהיה עוד נציג מאיגוד השיט גם אם גילי אמיר ייצג גם את הוועד האולימפי.

<יאיר שילה: אז אולי צריך לא על ידי נציגים אחרים, על ידי איגודים אחרים.

<יאיר שילה: כי אני כנציג - - -

<שקד כסלו: לא, ברור שהכוונה היא להתאחדות או לאיגוד.

<שקד כסלו: אז נחדד את זה בנסחות אם יהיה צורך, זו הכוונה, להתאחדות או לאיגוד שאינם מיוצגים.

<יאיר שילה: צריך לחדד את זה, כי גם הוועד האולימפי וגם זה מייצגים בעצם את כולם ואז יגידו, 'סליחה, יביאו לנו מישהו שאנחנו לא רוצים בכלל'.

<יאיר שילה: לכן הכוונה שאני מקבל לחלוטין שאי אפשר להביא עוד אחד מאיגוד השיט.

<יאיר שילה: מקובל לחלוטין.

<יאיר שילה: אבל כן אפשר יהיה לצורך העניין עוד מישהו מהוועד האולימפי או מישהו - - -

<קריאה: לא, זה נציג האיגודים.

<שקד כסלו: לא, נציג של התאחדות או איגוד.

<קריאה: אנחנו רוצים שיהיו נציגים של איגודים.

<יאיר שילה: אבל זה איגודים אחרים, לא נציגים אחרים.

<שקד כסלו: נציג של התאחדות או איגוד.

רחל עזריה: שמה?

<יאיר שילה: לא, שמה הכוונה נציגים?

<יאיר שילה: אני מתכוון 'לא איגודים אחרים', האיגודים שהם לא מיוצגים.

<רות דיין מדר: יש לנו בקשה שמוסכמת על ידי משרד הספורט, על ידי מנכ"ל משרד הספורט, לעניין פסקה (ג), שבמקום - - -

רחל עזריה: רק שם מלא לפרוטוקול.

<רות דיין מדר: עורכת דין רות דיין מדר, ממונה על תחום הספורט במרכז שלטון מקומי.

<רות דיין מדר: לעניין הפסקה שבמקום 'או נבחריהן' יבוא 'שהוא מנהל מחלקת ספורט ברשות המקומית', שהנוסח יהיה, אני אקריא את זה, 'נציג מבין עובדי הרשויות המקומיות או נבחריהן, בעל זיקה משמעותית לספורט'.

רחל עזריה: שיהיה אפשר גם נבחרי ציבור, זה העניין.

<רות דיין מדר: נכון.

<רות דיין מדר: וזה היה בנוסח הקודם, שזה היה גם - - -

רחל עזריה: שזה הוסכם על מי?

<רות דיין מדר: מנכ"ל משרד הספורט.

רחל עזריה: והשאר?

יואל רזבוזוב: זה יכול להיות ראש עיר?

יואל רזבוזוב: מה?

<רות דיין מדר: כן, זה יכול להיות - - -

<שקד כסלו: מה המשמעות של בעל זיקה משמעותית לספורט?

<שקד כסלו: מה זה אומר?

<רות דיין מדר: למשל - - -

<קריאה: סגן ראש העיר לענייני ספורט, את רוצה לצורך העניין שהוא יהיה שם, למה?

<רות דיין מדר: אני רוצה לענות.

רחל עזריה: אבל למה להכניס דמות פוליטית?

<שקד כסלו: למה לא את הבן אדם הכי מקצועי שקיים ברשות המקומית לעניין הזה?

<רות דיין מדר: אני יכולה לענות?

<רות דיין מדר: קודם כל גם בחוק הקודם זה היה הנוסח, שיש שתי אופציות, או לנבחר ציבור או לעובד רשות מקומית.

<רות דיין מדר: אנחנו חושבים שמי שבעצם מנהל את הספורט ברשות המקומית זה ראש הרשות ולא רק עובד - - -

רחל עזריה: לא, לא, לא.

<רות דיין מדר: רגע, תני לי להסביר.

רחל עזריה: לא, מה?

<רות דיין מדר: אני יכולה להשלים שני משפטים?

רחל עזריה: סליחה, גברת, את דיברת יותר מאשר שני משפטים.

<רות דיין מדר: אני עוד לא התחלתי להסביר, ביקשו שאני אסביר, אני רוצה להסביר.

רחל עזריה: אז תסבירי עד הסוף.

רחל עזריה: רק חשוב לי לומר שאחד המהלכים שאנחנו עושים פה זה אנחנו משנים - - -

<רות דיין מדר: אני - - -

רחל עזריה: אני אתן לך להתייחס.

רחל עזריה: אנחנו משנים פה את השיטה והעניין של להכניס ראש עיר, הטענה שלך - - -

<רות דיין מדר: אבל אני אסביר.

רחל עזריה: בסדר.

רחל עזריה: הטענה שלך - - - סליחה, גברתי, תקשיבי.

רחל עזריה: אם את רוצה להתנהל לפי כללי הוועדה את תתנהלי לפי כללי הוועדה ואני אתן לך לדבר.

רחל עזריה: אני לא יודעת מה יש לכם שם במרכז השלטון המקומי בזמן האחרון בדיונים - -

<רות דיין מדר: נתנו לי להתחיל לדבר - - -

רחל עזריה: - - זה לא מתאים לכם, אני - - -

<רות דיין מדר: לא, נתנו לי להתחיל לדבר ואז הפסיקו אותי באמצע.

רחל עזריה: תשלחו את איך קוראים לה, מירה, היא - - -

<רות דיין מדר: נתנו לי להתחיל לדבר.

רחל עזריה: את מירה, מירה משתפת פעולה.

רחל עזריה: אבל בסדר, בבקשה, דברי.

<רות דיין מדר: מה שקורה זה ככה, אנחנו חושבים שראש רשות או מחזיק תיק ספורט או עובד רשות מקומית שאחראי על תחום הספורט, אלה הפונקציות שמתאימות לשבת במועצה הלאומית לספורט כוועדה המייעצת.

<רות דיין מדר: לדוגמה, יש לנו את ראש העיר רן קוניק, שהוא יושב ראש ועדת הספורט במרכז השלטון המקומי, כל חייו עוסק בספורט, מחויב לתחום הספורט גם במטרייה של מרכז השלטון המקומי ואנחנו חושבים שלפעמים יש אנשים טובים שיש להם באמת זיקה משמעותית לספורט שיכולים לתרום לספורט.

<רות דיין מדר: אז אנחנו אומרים, לשים את שתי האופציות, מי שיחליט בסוף זה השרים, אבל מראש לאפשר את שתי האופציות, השר יחליט אם ללכת על עובד רשות מקומית או ללכת על נבחר ציבור.

<רות דיין מדר: חשוב שהוא יהיה בעל זיקה משמעותית לספורט, לא אמרנו רק זיקה לספורט, אלא זיקה משמעותית לספורט.

<רות דיין מדר: אנחנו חושבים שזה חשוב.

<קריאה: אני רוצה להסכים ולא להסכים, ברשותכם.

<קריאה: אני מסכים, היא נתנה דוגמה של רן קוניק, ואם הוא היה יושב במועצה אני חושב שהוא איש נהדר, אבל מצד שני - - -

<רות דיין מדר: אבל הוא לא יושב במועצה, מי שיושב היום במועצה זה נבחר ציבור שהוא לא בהכרח - - -

<קריאה: לא, אבל אנחנו כן נתנגד שרק יבחרו ראש עיר כי אז אנחנו יודעים איזה ראש עיר יישב שם.

<קריאה: וזו לא המטרה.

<קריאה: לכן צריך להגדיר מראש שראש עיר, או יו"ר ועדת ספורט או משהו כזה.

<רות דיין מדר: אמרנו.

<קריאה: ואז אני חושב שזה נכון.

<קריאה: כי היום יו"ר ועדת הספורט שלהם הוא איש ראוי.

<רות דיין מדר: אמרנו, עם זיקה משמעותית לספורט.

<קריאה: זיקה זה לא אומר כלום.

<קריאה: אנחנו היינו מעדיפים שזה יהיה - - -

<קריאה: שלא ישימו שם ראש עיר שמקורב ל-.

<איליה כץ: אנחנו היינו מעדיפים שזה יהיה גורם מקצוע, אבל אם הכנסת רוצה לקבל את עמדת ה - - - אין לנו התנגדות.

רחל עזריה: משרד המשפטים?

<ערן עסיס: בנוסח המקורי של החוק, הצעת החוק כפי שהיא הועלתה, הכוונה הייתה כן לשנות את האיזון שקיים היום שאפשר את כל סוגי הנציגים של הרשות המקומית והכוונה היא כן למקד את זה לגורם מקצועי, לדמות ספציפית.

<ערן עסיס: עכשיו, נכון, יכול להיות שמרכז השלטון המקומי, יש כרגע איזה שהיא דמות שהוא רואה לנגד עיניו שאולי יש לה גם את המאפיינים המקצועיים וגם את היכולת להוביל ולקדם מהלכים בתחום הספורט, מה שעומד על הפרק כרגע זה קביעת המנגנון החוקי שבו השרים קובעים.

<ערן עסיס: אני לא בטוח שזה עוזר הרבה שיש מישהו שהוא יכול להיות שבמקרה עונה על כל הדרישות, שהוא גם נבחר ציבור והוא גם מקובל על כל הצדדים, החשש שלנו שכאן יהיה פתח לאיזה שהיא פוליטיזציה, ששרים יבחרו גורמים שהם לאו דווקא הכי מתאימים או הכי - - -

עיסאווי פריג': כל החוק פוליטיזציה, מה?

רחל עזריה: שמעתי, בואו נשאיר את זה ב'צריך עיון'.

רחל עזריה: הלאה, נמשיך.

רחל עזריה: זהו?

רחל עזריה: זה כל השינויים?

רחל עזריה: עוד הערות?

רחל עזריה: התייחסויות?

רחל עזריה: מתקדמים?

רחל עזריה: נשארו לנו שלושה דברים ב'צריך עיון'.

<הילה זהבי: הילה זהבי הדר, מרכז שלטון מקומי.

<הילה זהבי: לגבי כל הנושא של לוח הזמנים אני ניסיתי להגיד אגב הסעיף הזה שלא דובר שם על תזרים הגופים הנתמכים, שהאוצר הבטיח שיהיה שם במהלך חודש ינואר 50% תזרים ואולי אפשר במסגרת הוראת מעבר להכניס את זה לחוק.

<שקד כסלו: מה את רוצה להבטיח?

<שקד כסלו: לא שמעתי.

<הילה זהבי: את ה-50% במהלך ינואר שהובטח שיועברו לגופים הנתמכים.

<הילה זהבי: זה המצב החדש שהוצג כבר במצגת של משרד האוצר.

יואל רזבוזוב: אז שזה יהיה בחוק?

יואל רזבוזוב: לא הבנתי.

<הילה זהבי: תמיר הסביר שזה במקום תשלום כל רבעון.

<איליה כץ: המנכ"ל הסביר את זה.

<הילה זהבי: המנכ"ל או תמיר.

<שקד כסלו: הכוונה היא למקדמות?

<שקד כסלו: אני לא לחלוטין מבינה את הכוונה.

<שקד כסלו: המקדמות, זה כבר מוסדר היום בנוהל, אין צורך לעגן את זה כאן בחקיקה.

<שקד כסלו: הדרך לתת מקדמות זה כבר היום מוסדר בנוהל שר אוצר.

<הילה זהבי: איזה נוהל?

<הילה זהבי: איך זה נקרא?

<שקד כסלו: נוהל שר אוצר.

<שקד כסלו: שמו המלא?

<שקד כסלו: נוהל לדיון - - -

<איליה כץ: נוהל הגשת בקשות מתקציב המדינה ולדיון בהם על פי סעיף - - -

<שקד כסלו: כן, יש שם הוראות לגבי איך אפשר לתת מקדמות.

<הילה זהבי: זה לא מקדמות, זה תשלום ראשון.

<שקד כסלו: בסדר, אני אומרת, גם תשלום שאפשר לתת, שלא לפי ביצוע, יש לזה גם התייחסות היום בנוהל שר אוצר.

<איליה כץ: הוא הוגדר כמקדמה לפי הנוהל.

רחל עזריה: אז נשארו לנו כמה דברים.

רחל עזריה: יש את העניין של 15 יום בדוח השנתי.

עיסאווי פריג': יש לי כמה מילים, רחל, להגיד.

רחל עזריה: נתייחס לכמה מילים, אחר כך צריך לסגור את הקצוות.

רחל עזריה: בבקשה.

<יורם אורנשטיין: גברתי יושבת הראש, סליחה רגע, אני לא יודע אם אתם עברתם, אני מתנצל, הייתי בחוץ, יש - - - בסעיף 17יד לחוק הספורט.

<יורם אורנשטיין: אני הערתי גם בישיבה הקודמת לגבי הנושא של התשתיות והמתקנים, זה מאוד מאוד חשוב, כי אני חושב שזה לב לבו של הספורט, פיתוח המתקנים במדינת ישראל, וכתוב פה, גם עכשיו, הגרסה של היום, 'לעניין זה רשאים השרים להביא בחשבון בין השאר את העניינים האלה'.

<יורם אורנשטיין: אני חשבתי וסברתי גם בישיבה הקודמת ואני סובר גם עכשיו, שזה לא ראוי מכיוון שהשרים, על פי הסעיף הזה יכולים לשוט עם המתקנים ככל שנפשם חפצה.

<יורם אורנשטיין: ביקשתי שזה לא יהיה.

<קריאה: זה משפטי, אנחנו נסביר.

<יורם אורנשטיין: חבר'ה, לא משפטי, אני מדבר על דברים מהותיים.

<יורם אורנשטיין: בעצם אם אנחנו קובעים מועצה, נותנים פה לשרים פריבילגיה להחליט כל מיני החלטות שלא מן העניין, הייתי אומר בלשון המעטה לא מסודרות, במרכאות.

<איליה כץ: רק לחדד, אדוני מבקש להוריד את הסעיף שמדבר על מצב סוציו כלכלי של היישובים?

<יורם אורנשטיין: לא, זה אומר שהשרים לא רשאים.

<איליה כץ: זה מה שאדוני מבקש, להוריד את הסעיף ששרים רשאים להתייחס לסוציו - - -

<יורם אורנשטיין: כמו שהייתה לכם האופציה לנושא המתקנים, בהחלטה האחרונה שלי כדירקטור לעניין מתקנים במועצה להסדר הימורים בספורט ביקשנו את המילה 'רשאים להחליט' ואז אמרו 'ישולמו', במקום 'רשאים לשלם', ואז אמרנו שאנחנו לא מוכנים שאי הוודאות הזו תימשך ורק אז אחרי ששינו את הנוסח בעצם הסכמנו לאשר את המתקנים ואת השינוי שהשרים או המשרדים יעמדו מה שנקרא מאחורינו בהחלטות.

<יורם אורנשטיין: עכשיו בעצם גם לעניין המתקנים, אני אומר את זה גם לחברי הוועדה שיושבים כאן וגם לאלה שאינם יושבים כאן, לתת לשרים להחליט בעניין המתקנים כאוות נפשם ולא על פי קריטריונים מסודרים - - -

<הדס פרבר: אבל יש פה קריטריונים.

<קריאה: כתוב 'או מדד אחר שנראה לשרים הולם'.

<קריאה: מה זה או מדד אחר שנראה לשרים הולם?

<איליה כץ: לעניין מדד חברתי כלכלי.

<יורם אורנשטיין: חבר'ה, יש לי ניסיון, אני יודע שאת העניין הזה צריך לשנות ואם השרים רשאים, אני אומר לכם שזה פתח לכולנו, פתח להחלטות שכביכול ולכאורה לא ראויות.

רחל עזריה: תמיר, אני מבקשת שתתייחס לטענה.

<שקד כסלו: הרעיון כאן היה שהשרים יקבעו יחד עקרונות על שלפיהם יפרטו את מבחני התמיכה לעניין תכנית המתקנים.

<שקד כסלו: עקרונות על, למשל מצב סוציו אקונומי, למשל אזור גיאוגרפי, לוחות זמנים וכל דבר אחר שהוא מספיק חשוב כדי שייקבע על ידי שני השרים, יפורסם ברשומות ומהם ייגזרו מבחני התמיכה.

<קריאה: למה השרים ולא המועצה?

<שקד כסלו: המועצה כבר אינה מועצה קובעת, היא מועצה מייעצת.

<שקד כסלו: גם כאן היא מייעצת.

<שקד כסלו: זה לא שונה לעניין הזה.

<שקד כסלו: היא מייעצת פה כמו שהיא מייעצת לעניין כל אמות המידה.

<יורם אורנשטיין: זה בסדר, אין לנו שום טענה שהשרים - - - הרי הוציאו את נושא המתקנים והעבירו אותם לשליטתם של השרים, וזה בסדר - - -

רחל עזריה: טוב, אני מבקשת - - - תקשיבו - - -

<יורם אורנשטיין: את לא רוצה שאני אסיים?

רחל עזריה: אני כן רוצה, אבל תן לי רגע.

רחל עזריה: אני מבינה שלכאורה הכול הובא כאילו סגור, אני מבינה שיש פה איזה שהוא פער שצריך לפתור אותו.

רחל עזריה: בואו ניקח הפסקה עשר דקות, תשבו איתו, בואו נבין בדיוק מה הפער ונחזור עוד עשר דקות.

<תמיר כהן: אני אסביר לפרוטוקול.

רחל עזריה: אז בוא תנסה להסביר לפרוטוקול, אם לא אז אנחנו ניקח את עשר הדקות האלה.

רחל עזריה: בבקשה.

<תמיר כהן: בסדר.

<תמיר כהן: קודם כל תכנית המתקנים, כפי שהבהרנו בישיבות האחרונות מועתקת כמות שהיא, הרשאות, זכאויות וכל ההתחייבויות שניתנו, נכנסת כמו שהיא, עם מבחני התמיכה ועם אמות המידה שקיימים היום והזכאויות לתוך תקציב משרד התרבות והספורט, אין פגיעה.

<תמיר כהן: זה דבר ראשון.

<תמיר כהן: דבר שני, לעניין העקרונות, לשאלתך, יורם, כפי ששקד הסבירה, זה איזה שהן אמות מידה, גם לפני כן השרים יכלו לקבוע אותן, היום בראי ההסכם ובמזכר ההבנות שהוצג פה בוועדה אחד מהמדורים המקצועיים זה מדור מתקנים וגם לעניין הזה יש שיתוף פעולה ובסופו של דבר אנחנו כן רואים לנכון מקצועית שיהיו אמות מידה שיכתיבו ממה ייגזרו מבחני התמיכה.

<תמיר כהן: לעניין הזה, אגב, זה דומה במפעל הפיס למורי הדרך, שהם אומרים עקרונות שלפיהם נקבעת החלוקה.

<תמיר כהן: זה הכול.

עיסאווי פריג': רחל, רק לפני ההפסקה.

רחל עזריה: רק שנייה, איפה זה שהשרים יכולים להחליט?

<יורם אורנשטיין: מדובר בעמוד 7 בהתחלה.

<יורם אורנשטיין: מדובר על תיקון 17יד לחוק הספורט.

<יורם אורנשטיין: התיקון הזה נכנס לאלתר, כפי שאמרו כולם, ברגע שיבואו בקריאה שנייה ושלישית.

<יורם אורנשטיין: ברישא, בסעיף (א) כתוב שמי שיקבע את תכנית המתקנים אלה השרים, מכללא כתוב שהם קובעים את אמות המידה במקום המועצה הלאומית.

<יורם אורנשטיין: בעמוד 7 סעיף (8)(א).

<שקד כסלו: יורם, זה לא שינה את המצב הקיים חוץ מזה שהמועצה הפכה להיות מייעצת.

<שקד כסלו: גם היום עקרונות העל נקבעו בתכנית המתקנים.

<שקד כסלו: הסיבה לשינוי - - -

<יורם אורנשטיין: אבל, סליחה, רק להזכיר לך, מכיוון שאנחנו בתוך עמנו יושבים ואנחנו רואים את ההתנהלות בנושא המתקנים, בייחוד באחרונה, אז אנחנו יודעים שיש אמות מידה והכול בסדר והמועצה הלאומית תהיה מייעצת והשרים יעשו ואז בעצם יאשרו קריטריונים שאושרו במועצה הלאומית, מסכימים, ואז תוך כדי תנועה הם רשאים גם לשנות את זה.

<יורם אורנשטיין: זאת אומרת אחרי חודש, חודשיים, שלושה, מסיבות כאלה ואחרות, השרים יכולים לבוא ולומר 'אנחנו רוצים משהו אחר'.

<יורם אורנשטיין: אני טוען שזו בעיה ולכן אני אומר ש - - -

רחל עזריה: זה נכון?

רחל עזריה: היועצת המשפטית.

<ורד קירו-זילברמן: לא, אני לא - - -

<תמיר כהן: זה תיאור פשוט לא נכון של המצב.

רחל עזריה: אני חייבת לומר, יורם, אנחנו שוב ושוב כאילו לא מצליחים להבין בדיוק מה האירוע.

רחל עזריה: אנחנו קוראים את זה אחרת.

רחל עזריה: תאיר את עינינו.

<יוסי שרעבי: אני רק רוצה לחדד עוד דבר אחד לפרוטוקול.

<יוסי שרעבי: הפסקה שרוצים להוסיף, פסקה (4) אחרי פסקה (3), היא חלק מסעיף קטן (ב).

<יוסי שרעבי: בסעיף קטן (ב) כתוב 'תכנית המתקנים הלאומית תכלול בין השאר', אלה הרכיבים של תכנית המתקנים הלאומית.

<יוסי שרעבי: הרכיבים האלה, כמו כל תכנית המתקנים הלאומית, יהיו בהתייעצות עם המועצה.

<יוסי שרעבי: אי אפשר יהיה לשנות אותם בגלל גחמה כזו או אחרת של השרים.

<יוסי שרעבי: זה חלק מתכנית המתקנים הלאומית.

<יורם אורנשטיין: בסופו של דבר, אם השרים מאשרים תכנית שהמועצה מייעצת, היא תכנית שעובדת ועומדת לחלוקה ולבנייה ולשדרוג של מתקנים עד שהמועצה ממליצה מחדש על אמות מידה אחרות.

<יורם אורנשטיין: אלא מאי?

<יורם אורנשטיין: כותבים פה ונותנים פה, רבותיי, אני אומר לכם מתוך ההתנהלות וההתנהגות, אני אומר לכם שיש פה חשש שבעצם תוך כדי אותו לופ, אם זה טיקט של ארבע שנים או חמש שנים, בהתאם למה שכתוב בחוק הספורט, תוך כדי זה שרים יכולים גם לבנות מתקנים בהתאם לאמות מידה אחרות, נקודה.

עיסאווי פריג': יעני כמה קיבל הליכוד בפורודיס, לפי זה ניתן לו מגרש?

<קריאה: ממש לא.

עיסאווי פריג': אז תגיד לי.

עיסאווי פריג': כמה קיבל באום אל פחם, לפי זה ניתן לו מגרש?

רחל עזריה: עיסאווי, רגע.

עיסאווי פריג': אני רוצה להבין.

עיסאווי פריג': אני ביקשתי לפני חצי שעה להגיד כמה מילים.

רחל עזריה: בסדר, אבל אנחנו מנסים לפתור את האירוע הזה.

עיסאווי פריג': אני מחכה בסבלנות.

<יוסי שרעבי: אני רוצה להסביר לכם איך אנחנו מתנהלים ודווקא להביא את הדוגמה של תכנית המתקנים הנוכחית, 2027 ולהראות - - -

רחל עזריה: לא, אני רוצה תשובה להערה הספציפית הזאת.

<יוסי שרעבי: לא, תקבלי תשובה על זה.

<יוסי שרעבי: תכנית המתקנים בשונה מאמות המידה השוטפות היא תכנית שיש לה אסטרטגיה, נקבעים בה עקרונות, את העקרונות קובעים השרים.

<יוסי שרעבי: עיקרון למשל שרוצים לתת עדיפות ללמ"סים ב-1-6, לא אומרים שרוצים לתת ליישוב כזה או ליישוב כזה, כן אומרים שיש כאן יישובים חדשים שרוצים לתת להם עדיפות.

<יוסי שרעבי: יכולים להיאמר שם עקרונות לגבי לתת תעדופים לפריפריה, יכולים להגיד לעקרונות שלא יהיה אישור מעל 5,000 תושבים, יכולים לקבוע שם גם קריטריונים למצ'ינג ללמ"סים.

<יוסי שרעבי: כלומר אלה עקרונות שהם עקרונות של תכנית, מתוך העקרונות האלה נקבעים גם אמות המידה.

<יוסי שרעבי: אמות המידה הן שוויוניות, העקרונות זה אסטרטגיה, זו מדיניות.

<יוסי שרעבי: לכן מדובר - - -

עיסאווי פריג': יוסי, זאת לא מדיניות, זו מערכת צ'ופרים.

עיסאווי פריג': מדיניות זה משהו אחר.

<יוסי שרעבי: לא, זו מדיניות, איזה צ'ופרים?

<יוסי שרעבי: אני רוצה לספר לך כשהשרה הזאת החליטה להוריד חסמים, אתה יודע מי נהנה מזה בעיקר, שלא הצליח להקים מתקנים עד היום?

<יוסי שרעבי: היישובים הערביים.

<יוסי שרעבי: כשהשרה הזאת החליטה שמאגמים משאבים כעקרונות, אתה יודע מי נהנה מזה בעיקר?

<יוסי שרעבי: הפריפריה.

<יוסי שרעבי: אלה עקרונות.

עיסאווי פריג': תמיר, איליה, חברים, בואו נאחד את הדיון.

עיסאווי פריג': אני אמרתי לכם בתחילת דבריי, אני רוצה להבטיח את העתיד של הספורט ברמה התקציבית, זה לא סוכרייה מה שנתתם, אלא אני מקבע את זה ואני רוצה בחוק.

עיסאווי פריג': שנית, אני נגד פוליטיזציה ורוצה לקבע את ההשפעה של המועצה ולהקטין את ההשפעה של השרים, שלא יחליטו לפי מצב פוליטי אחד או שניים.

עיסאווי פריג': דעתי לא נחה לגבי הדברים האלה.

עיסאווי פריג': גברתי, אני מבקש, כל התוספות, אני רואה בהם נושא חדש ואני מבקש לקיים דיון של נושא חדש ואחרי זה אנחנו נדבר.

עיסאווי פריג': אני טוען לנושא חדש לכל התוספות.

עיסאווי פריג': לא ספרתם אותי, לא ישבתם איתי, אין שום ה - - - זה לשבת על חמש דקות בבית קפה, לא שמעתם אותי, יש לי דברים ל - - -

רחל עזריה: אני הצעתי קודם, למה לא תשבו איתו?

<קריאה: אפשר להוסיף את מה שאלון ביקש?

<קריאה: כיוון שמדובר לא במבחני תמיכה, אלא בסכומי כסף, זה מה שמדבר הסעיף, בהתייעצות עם המועצה - - -

<קריאה: זה כבר קיים בחוק.

רחל עזריה: בסדר, זה לא האירוע.

רחל עזריה: חבר הכנסת פריג', מה מבחינתך נושא חדש?

רחל עזריה: מה הדברים שמטרידים אותך?

עיסאווי פריג': אמרתי, דעתי לא נחה, יש שתי סוגיות, אל"ף, סוגיית להבטיח את עתיד הכספים שמגיעים מהטוטו לקופה, אני רוצה מנגנון חוקי.

עיסאווי פריג': הדבר השני, מה שיורם העלה, אני לא רוצה לתת את כל הכוח לשרים.

רחל עזריה: בסדר, עשר דקות הפסקה, אנחנו נחזור בשעה אחת.

רחל עזריה: אני מבקשת לקרוא לאגף התקציבים ולעיסאווי, בואו נשב.

רחל עזריה: אני מבקשת שתסיר את הנושא חדש ואת ההסתייגויות ואז נגיד את הדברים שסיכמנו עליהם.

עיסאווי פריג': אני מסיר את הבקשה שלי לנושא חדש בקשר לכל זה.

רחל עזריה: את ההסתייגויות תשאיר לסוף, הבנתי.

רחל עזריה: אחת, הנושא הראשון זה לגבי הוראת השעה, אתה רוצה לומר לאיזה הסכמה הגענו?

עיסאווי פריג': כן, אני מבקש מנציגי האוצר וממך, יושבת ראש הוועדה, ביסוד האמונה שלי אני רוצה להבטיח שהספורט ימשיך להתקיים ויהיו עוד תקציבים ועוד תקציבים.

עיסאווי פריג': לשם כך הגענו להבנות עם האוצר ואני רוצה לשמוע את זה גם, שאנחנו בהוראת שעה שזה לא 2019, הסכם שלא עד 2019, אלא עד 2021.

עיסאווי פריג': אנחנו מבטיחים שתקציב הספורט לא יפחת מתקציב השיא שהיה לספורט, שזה ב-2016.

עיסאווי פריג': תקציב הספורט ב-2016 היה שנת השיא, שזה 727 מיליון וזה יהיה הרף המינימלי לשנים 2021-2010 - - -

<קריאה: 2019 ו-2020.

עיסאווי פריג': ב-19' יש לנו 800, 2021-2020.

<קריאה: עוד עשר שנים קדימה - - -

עיסאווי פריג': הלוואי שיסכימו.

רחל עזריה: אתם מסכימים?

עיסאווי פריג': אני רוצה לשמוע מהאוצר.

<תמיר כהן: אנחנו מסכימים לזה, אנחנו נתכנס עם חברי הכנסת הרלוונטיים ויושבת ראש הוועדה ונסכם את הדברים מול משרד הספורט - - -

רחל עזריה: מצוין.

עיסאווי פריג': זה נכתב בפרוטוקול?

עיסאווי פריג': אריאלה, כל מה שדיברנו כתוב בפרוטוקול?

<אריאלה מלכה: זה בסדר?

<אריאלה מלכה: זה בפרוטוקול?

<אריאלה מלכה: מעולה.

<אריק קפלן: הובטח לנו בהתחלה שיהיה מיליארד פחות זה.

<אריק קפלן: לפי מה שאתה אומר יהיה פחות עכשיו.

<תמיר כהן: אז סיכמנו את הכול.

<איליה כץ: לחדד, רבותיי, נחדד.

<איליה כץ: חבר הכנסת עיסאווי ביקש להבטיח שבגלל המהלך הזה תקציב הספורט לא ייפגע - - -

רחל עזריה: לא יקטן.

<איליה כץ: בהתאם אנחנו מתחייבים שהתקציב בשנים 2019 עד 21' לא יפחת מתקציב השיא שהיה בשנת 2016.

<איליה כץ: אני מדגיש עוד פעם, לא יפחת.

עיסאווי פריג': איליה, 2019 כבר סיכמנו.

עיסאווי פריג': תחזור על המשפט, ב-2020 ו-2021 לא יפחת.

עיסאווי פריג': כי 19' ו-18' סוכם.

רחל עזריה: נכון.

<איליה כץ: מאשרים 2021-2020, אתה צודק.

רחל עזריה: כמובן שהצפי שזה יהיה ב-800 ויותר, אבל, יוסי, כמו שאמרנו, עליך אנחנו סומכים, על איליה אנחנו סומכים, על תמיר - - -

<קריאה: על תמיר סומכים.

רחל עזריה: סומכים, יפה.

רחל עזריה: על כחלון, על מירי, על כולם סומכים, אבל אנחנו לא יודעים מי יבוא אחר כך.

עיסאווי פריג': 727 מיליון שקל זה הרף התחתון של תקציב הספורט החל מ-2020, 18' ו-19', את הסוכרייה כבר נתתם.

רחל עזריה: מעולה, יישר כוח.

רחל עזריה: נושא נוסף זה שלנשים יש העדפה של 1.2 בתמיכה באגודות נשים.

<קריאה: לא.

עיסאווי פריג': מקדם התמיכה.

עיסאווי פריג': שנייה, יושבת ראש הוועדה מדברת, היא בעלת הבית.

רחל עזריה: מי אמר לא?

<קריאה: סליחה, סליחה.

רחל עזריה: בקיצור, אני מנחה את גורמי המקצוע להחיל נוהל דומה גם ב - - -

עיסאווי פריג': במגזר הלא יהודי.

רחל עזריה: יש לזה שם אחר.

רחל עזריה: איך קוראים לזה?

יואל רזבוזוב: רגע, אבל אנחנו לא יכולים לקבוע פה עובדות מקצועיות.

רחל עזריה: אני מנחה.

רחל עזריה: זה לא בחוק, זו הנחיה.

<יוסי שרעבי: אמות מידה.

יואל רזבוזוב: באמות המידה ייבחן - - -

עיסאווי פריג': לא תיבחן, קבענו.

רחל עזריה: בסדר, אני מבקשת, אני מנחה, להחיל, העדות הלא יהודיות, ככה זה נקרא.

עיסאווי פריג': תמיר, איליה, אני מבקש, הדבר השני, אגודות הספורט מהמגזר הלא יהודי יתוקצבו לפי אמות מידה, לפי מקדם, כמו האגודות של ספורט נשים, שזה 1.2.

עיסאווי פריג': זה מה שסוכם, נכון?

<איליה כץ: כאמור, אין לנו אפשרות לקבוע את זה בחוק והמדיניות היא של משרד התרבות, של המועצה.

יואל רזבוזוב: ברור, זה משהו מקצועי.

יואל רזבוזוב: אני לא אתן - - -

רחל עזריה: רגע, תן לו.

יואל רזבוזוב: זה אמות מידה.

עיסאווי פריג': מה, יש לך בעיה עם זה?

יואל רזבוזוב: אין לי שום בעיה, לא נתערב באמות מידה, אנחנו פוליטיקאים.

עיסאווי פריג': אם אין לך בעיה עם זה, אז תקציב.

<יוסי שרעבי: אין בעיה שאתם תבקשו או תגידו שאתם מבקשים שמשרד התרבות והספורט בכלים המקצועיים שלו יבחן את הבקשה של יושבת ראש הוועדה ושל חברי הכנסת.

<יוסי שרעבי: אנחנו נבחן את זה ונבוא עם תשובה, אבל זה אמות מידה, זה עבודה מקצועית, יש לזה השלכות, חוות דעת משפטיות, ממד השוואתי.

<יוסי שרעבי: יש כאן עבודה מקצועית, זה לא - - -

<גיא אטיאס: יש את המועצה.

<יוסי שרעבי: יש מועצה, היא צריכה לאשר את זה, יש לזה השלכות רוחב.

רחל עזריה: בסדר, אז אני מבקשת שתדווחו לי, אנחנו נקבע מועד.

עיסאווי פריג': אני לא מבין למה אתם עושים מזה דרמה, חברים.

עיסאווי פריג': אנחנו רוצים לעזור לאגודות החלשות ואומרים נשווה אותן לנשים.

עיסאווי פריג': מה זה צריך להיות דרמה?

<יוסי שרעבי: אבל, חבר הכנסת, יש עוד כמה אגודות חלשות, צריכים לעשות חשיבה, בכמה אגודות מדובר, איזה השלכות רוחב יש לזה, איזה משמעויות נוספות, מה הדלתא התקציבית, יש כאן הרבה מאוד שאלות.

<יוסי שרעבי: זה בדיוק התפקיד של המועצה, זו ראייה של מדיניות, יש כאן אמות מידה מקצועיות, צריכים לבחון אותם.

<יוסי שרעבי: אני אומר את זה דווקא מהמקום שהמשרד הזה עשה כל כך הרבה למען המגזר הערבי אז ידינו לא רק נקיות, ידינו מלאות בעשייה למען המגזר הערבי.

<יוסי שרעבי: זו סוגיה מקצועית מובהקת, מבקשים להעביר.

<יוסי שרעבי: אתם רוצים שאנחנו נבחן את זה?

<יוסי שרעבי: נשמח לבחון את ה - - -

רחל עזריה: כן, נשמח שתבחנו ותבואו ותעדכנו.

רחל עזריה: אני חושבת שגם יש בזה איזה שהוא היגיון, בטח גם בהקשר של פריפריה.

רחל עזריה: זאת אומרת יש סיבות לעניין הזה.

עיסאווי פריג': אני מוכן להכניס את הפריפריה לזה, אין לי שום בעיה.

רחל עזריה: בסדר, אתם תדונו - - -

<קריאה: ברגע שמעדיפים מגזר כלשהו - - -

<קריאה: יש מקדם בפריפריה גם היום.

עיסאווי פריג': אם יש מקדם פריפריה, אז למה אין מקדם למגזר?

<גיא אטיאס: אבל באגודות אין מקדם - - -

<קריאה: אני חושב שזה לא המקום לנהל את מבחני התמיכה.

עיסאווי פריג': זה אבסורד.

עיסאווי פריג': יש מקדם לפריפריה, מבקשים שיהיה מקדם למגזר הלא יהודי אתם קופצים?

רחל עזריה: אני רוצה לומר משהו.

רחל עזריה: אולי אחד הדברים הכי חשובים בעיניי, אני הגעתי לספורט, אמרתי לכם, די במקרה, דרך הפועל קטמון, אבל אני חושבת שבלי קשר, כל מי שעוסק בחינוך, כל מי שעסק בחינוך אי פעם בחיים, חינוך פורמלי, חינוך בלתי פורמלי, יודע מה החשיבות של הספורט ואנחנו יודעים מה החשיבות של הספורט דווקא במקומות שבהם אין ודווקא במקומות שבהם מאוד מאוד יש ענייני זהות מורכבים, סיטואציות של התנגשות חזיתית שאנחנו לא רוצים להגיע אליה, אני הייתי מאוד שמחה אם הייתם בוחנים את זה כמו שצריך ותבואו בנפש חפצה ו - - -

עיסאווי פריג': רחל, אני שואל שאלה פשוטה.

עיסאווי פריג': אני קיבלתי עכשיו הרצאה על המקצועיות של הראייה.

רחל עזריה: ממי קיבלת?

עיסאווי פריג': מיוסי.

עיסאווי פריג': אני עכשיו שואל שאלה, אם יש מקדם לפריפריה מה הבעיה לקבל את ההחלטה - - -

<גיא אטיאס: באגודות אין.

עיסאווי פריג': באגודות.

<גיא אטיאס: אין באגודות.

רחל עזריה: אז איפה יש מקדם לפריפריה?

<קריאה: לא, סליחה, יש מקדם לפריפריה באגודות, זה דרך מועצת ההימורים.

<קריאה: אבל אם יש מקדם לפריפריה - - - מקדם כפול?

רחל עזריה: לא, אז לא יהיה מקדם כפול - - -

עיסאווי פריג': אני רוצה - - - אני לא רוצה כפול.

רחל עזריה: לא כפול.

עיסאווי פריג': כן, נכון, לא כפול.

<יוסי שרעבי: אני חושב שזה לא המקום לנהל את כל הפרמטרים של מבחני התמיכה.

רחל עזריה: זה בסדר, אנחנו - - -

<יוסי שרעבי: הם יהיו מורכבים מ - - -

רחל עזריה: רגע, אנחנו דנים.

רחל עזריה: לא כפול, יוסי.

<יוסי שרעבי: ביקשת לבחון, נבחן את זה.

רחל עזריה: יפה.

עיסאווי פריג': מה זה ההחלטה, מה זה לבחון?

רחל עזריה: הם יצטרכו לדווח לי.

עיסאווי פריג': לפני שמאשרים?

עיסאווי פריג': אז מה יעשו?

עיסאווי פריג': לא יעשו.

רחל עזריה: הנושא האחרון, נושא של ייצוג הולם.

רחל עזריה: כמה חברים יש במועצה?

<גיא אטיאס: 20 אחרי התיקון.

רחל עזריה: אז כמה זה ייצוג הולם של המגזר הערבי?

עיסאווי פריג': ארבעה נציגים.

רחל עזריה: כמה יש היום?

עיסאווי פריג': אפס, אני לא יודע.

<קריאה: חייבים אחד על פי חוק.

רחל עזריה: יש אחד על פי חוק.

<קריאה: בהתאם לכללים המקובלים ב - - -

עיסאווי פריג': הייצוג ההולם, יש ייצוג הולם שמחייב, בסדר גמור, אין לי בעיה, אז נכתוב בחוק.

עיסאווי פריג': אתה מבין?

עיסאווי פריג': הרי ייצוג הולם זה מחפה, מה הבעיה?

עיסאווי פריג': אז נלך על שניים.

רחל עזריה: משרד האוצר, אני רוצה לשמוע, מי מכם רוצה לדבר?

עיסאווי פריג': אז יהיה שניים.

<אלון גרנות: גברתי, אני מבין לגמרי את הבקשה של חבר הכנסת פריג', אבל זה יכול לבוא רק מנציגי המדינה, זה ברור, אני מקווה, ולא מנציגי ציבור.

עיסאווי פריג': אי אפשר לדעת.

רחל עזריה: נציגי המדינה?

עיסאווי פריג': מאיפה אני יודע?

<אלון גרנות: לא, אתם לא יכולים לחייב את איגודי הספורט שנתתם להם לבחור מראש להגיד שזה - - - רק את המדינה אפשר לחייב.

רחל עזריה: טוב, שמעתי את ההערה.

רחל עזריה: בבקשה, שקד.

<קריאה: יכול להיות גם נציג שלטון המקומי.

עיסאווי פריג': נכון, יכול להיות שלטון מקומי.

עיסאווי פריג': יוסי אמר שמגיע לי ארבעה, ייצוג הולם, אני משחרר אותו, שניים מספיק.

<אלון גרנות: אבל - - - מנציגי המדינה.

עיסאווי פריג': על מה הדיון?

עיסאווי פריג': לא רוצים?

<אלון גרנות: רוצים.

עיסאווי פריג': אז על מה הדיון?

<אלון גרנות: זה שלהם, לא שלנו.

<אלון גרנות: הם לידך ואתה שואל אותנו?

רחל עזריה: הפסקה לפרוטוקול, חמש דקות.

רחל עזריה: בבקשה.

רחל עזריה: מה הסיכום?

<יוסי שרעבי: חשבנו שיהיו שניים, אחד מתוך נציגי הממשלה, שהאוצר - - - שזה יבוא מתוכו והשני יבוא מתוך הנציגים האחרים.

עיסאווי פריג': כמה סך הכול החלוקה?

<איליה כץ: שישה נציגי ממשלה ו-14 נציגים מגופים אחרים שהם לא הממשלה, גופי הספורט ורשויות מקומיות.

רחל עזריה: ואני רוצה לומר שהרשויות המקומיות התנדבו לעזור.

עיסאווי פריג': בסדר, הם אחד מהאחרים.

<אריק קפלן: מה זה נציגים אחרים?

<קריאה: כל מי שלא ממשלה.

<קריאה: כל מי שהוא לא משפטים, אוצר, תרבות וספורט.

<אריק קפלן: ומי יחליט?

עיסאווי פריג': הוא צודק.

<אריק קפלן: אם מחר אנחנו, לצורך העניין הספורט, ימנו, השרה תודיע לנו 'סליחה, אתה לא יכול למנות, אתה חייב להביא לי מישהו מ - - -

עיסאווי פריג': כמה שלטון מקומי?

<איליה כץ: גם המדינה זה אותו דבר - - -

<אריק קפלן: לא, אבל כשאתה אומר כללי.

<קריאה: יש ועדת מינויים - - -

רחל עזריה: בסדר, יש ועדת מינויים.

<קריאה: זה ממנים להרבה גופים.

עיסאווי פריג': כמה לשלטון המקומי?

<אריק קפלן: לא, אבל - - -

רחל עזריה: מי זורק עליכם?

רחל עזריה: אחד עליכם, אחד עלינו.

רחל עזריה: מה הבעיה?

רחל עזריה: אחד לממשלה.

רחל עזריה: זה 14 ו-6, מה, אין ערבי אחד מה-14?

רחל עזריה: אני סומכת עליכם, הגדלנו פה הרבה, הגדלנו להתאחדויות, הגדלנו, הכול בסדר.

רחל עזריה: אני סומכת עליכם.

עיסאווי פריג': אתם רק שישה?

רחל עזריה: אנחנו מתקדמים.

רחל עזריה: נשארו כמה נושאים - - -

עיסאווי פריג': בקשר להסכם עם המועצה, שזה מחודש אחרי חמש שנים.

עיסאווי פריג': תיקנתם את זה?

עיסאווי פריג': תקופה נוספת.

רחל עזריה: רגע, סליחה, אני צריכה שתסיר את ההסתייגויות שלך.

עיסאווי פריג': כן, אני מסיר.

רחל עזריה: אין הסתייגויות, מעולה.

רחל עזריה: יש עוד כמה דברים שאמרנו, אחד זה ה-15 יום.

רחל עזריה: רגע, חברים, תקשיבו, יום ארוך, אנחנו רוצים לסיים, זה הפינאלה.

רחל עזריה: קדימה, תיכף נתחיל לשיר פה שירי הפועל אם לא יהיה פה שקט.

עיסאווי פריג': רחל, סיכמנו לגבי ההסכם בין המשרד לבין גופי הרוחב, שבתום חמש שנים תהיה תוספת דומה לאחר משא ומתן.

<איליה כץ: הסכמנו להוסיף למזכר ההבנות שבמסגרת סעיף הצהרת הכוונות על חידוש היחסים וחידוש פעילות המועצה עם מדורים כלכליים יתווספו המילים 'תקופה נוספת'.

<יורם אורנשטיין: דומה.

רחל עזריה: בסדר?

רחל עזריה: עוד כמה נקודות שעלו.

<גיא אטיאס: יורם, 'תקופה נוספת דומה'.

עיסאווי פריג': קיבל.

<יורם אורנשטיין: גם לרוחב וגם למרכזי.

רחל עזריה: טוב.

רחל עזריה: 15 יום דוח שנתי.

<איליה כץ: לבקשת המועצה, הם העלו טענות מקצועיות, בחנו את הטענות המקצועיות.

<איליה כץ: לגבי הסכום של ה-20 מיליון אנחנו חושבים שעם המנגנונים - - -

רחל עזריה: לא, 20 מיליון, כבר אמרנו - - -

<איליה כץ: קיים בחוק, אין טעם מקצועי מבחינתנו.

<איליה כץ: לגבי ה-15 יום בדוח המבוקר, בדוח השנתי, אין לנו בעיה להוסיף את זה.

רחל עזריה: מצוין.

רחל עזריה: היה עוד, היה אתכם, השלטון המקומי.

<רות דיין מדר: יש נוסח שמוסכם עם משרד הספורט.

רחל עזריה: משרד האוצר, אתם בסדר עם הנוסח?

<איליה כץ: אנחנו בסדר עם הנוסח.

רחל עזריה: משרד המשפטים?

<קריאה: מה הנוסח?

רחל עזריה: הנוסח, 'נציג מבין הרשויות המקומיות שהוא מנהל מחלקת ספורט או נבחר ציבור בעל זיקה משמעותית לספורט, בהמלצת מרכז השלטון המקומי'.

רחל עזריה: משרד המשפטים, אתם בסדר עם זה?

יואל רזבוזוב: לא, אבל עדיף עוד - - - יו"ר ועדת הספורט - - -

<אריק קפלן: זיקה משמעותית, יגידו שהוא שיחק כדורגל.

<רות דיין מדר: אז מה אתה רוצה?

<אריק קפלן: יו"ר ועדת הספורט.

<אריק קפלן: שיהיה יו"ר ועדת הספורט בשלטון המקומי.

רחל עזריה: חברים, אני רוצה לסגור את ה - - -

<אריק קפלן: יו"ר ועדת הספורט של השלטון המקומי או נציג מנהל מחלקות הספורט, אחד מהשניים.

<אריק קפלן: אין ויכוח.

<קריאה: יש זיקה אחר כך - - -

<אריק קפלן: זיקה זה משהו שימצאו מה שרוצים.

רחל עזריה: משרד המשפטים, מה אתם אומרים?

<ערן עסיס: הנוסח האידיאלי הוצע במקור, מבחינתנו זה נוסח שמדבר על - - -

רחל עזריה: של העובדים.

<ערן עסיס: זה הסיכום שהושג.

רחל עזריה: רגע, אבל מה מבחינתכם?

<ערן עסיס: אני אומר, אם זה הסיכום שהושג ומרכז השלטון המקומי יודע להמליץ והמינוי ייעשה בהמלצתו, אין לי התנגדות.

<עופר בוסתן: אבל אני לא מקבל את העניין של היו"ר, כי היו"ר היום זה מישהו אחר ובפעם הבאה זה מישהו אחר.

<עופר בוסתן: מרכז השלטון המקומי יחליט.

<עופר בוסתן: אני גם לא רוצה להחליט, אני גם לא אומר לו היו"ר, יכול להיות שיש להם ראש רשות שיותר מתאים מהיו"ר.

<עופר בוסתן: אני לא רוצה לכבול אותם, הם יחליטו מי הנציג שלהם.

<אריק קפלן: לא הם יחליטו, זה בדיוק העניין.

<אריק קפלן: השר יחליט בסוף וזה מה שאנחנו לא רוצים.

<יוסי שרעבי: לא, זו המלצה של מרכז השלטון המקומי ו - - - זה בדיוק כמו שאתם מקבלים את ההחלטה אצלכם על נציג אילת.

<יורם אורנשטיין: בהמלצת מרכז השלטון המקומי, זה בסדר.

יואל רזבוזוב: גם מנהל מחלקת ספורט הוא יבוא מטעם ראש העיר.

רחל עזריה: בסדר?

רחל עזריה: אנחנו סוגרים את הנוסח הזה?

רחל עזריה: זה הנוסח שאני הקראתי.

רחל עזריה: עוד משהו נשאר פתוח?

רחל עזריה: אתה סגרת, הפועל?

<יורם אורנשטיין: אני לא יודע.

<איליה כץ: כן, אנחנו מתקנים את הנוסח.

<יורם אורנשטיין: צריך להוסיף לפרוטוקול - - -

<קריאה: יורם, אנחנו נוסיף.

רחל עזריה: בסדר, בואו נוסיף את זה.

רחל עזריה: עוד משהו?

<קריאה: יש את כל הסעיף של החשב המלווה.

רחל עזריה: מה?

רחל עזריה: תסבירו.

רחל עזריה: רגע, שנייה.

רחל עזריה: עכשיו אנחנו צריכים את ה - - - בבקשה.

<יאיר שילה: סעיף 11(ב) מאוד שונה ממה שמנכ"ל משרד התרבות והספורט הציג היום.

<יאיר שילה: מה שהוא הציג היום, יוסי, תקן אותי אם אני טועה, מה שאתה הצגת לגבי החשב זה שאישורו נדרש ליצירת התחייבויות חדשות בקרן המתקנים, אישורו לא יידרש בשום דבר שקשור לתשלום ההקצבות השוטפות - - -

<יוסי שרעבי: נכון.

<יאיר שילה: ולגבי התחייבויות ישנות של קרן המתקנים זה לא אישור שלו אלא אישור - - -

<יוסי שרעבי: נכון, אישור של המשרד, כשרואה החשבון יהיה חבר בצוות.

<יאיר שילה: זה שונה לחלוטין ממה שכתוב היום.

<יאיר שילה: צריך לנסח את הסעיף.

<תמיר כהן: זה הסעיף שאנחנו באים ל - - -

רחל עזריה: את מבינה מה צריך לעשות?

<קריאה: תמיר, המהות מוסכמת, רק צריך ל - - -

<תמיר כהן: כן, אני רוצה להסביר.

רחל עזריה: שנייה, אנחנו צריכים שהיועצת המשפטית - - - בואו נוודא שהכול סגור.

רחל עזריה: בבקשה.

<ורד קירו-זילברמן: תמיר, מה סוכם ומה מקובל ומה ייכתב שהוא שונה ממה שכתוב עכשיו בנוסח?

<תמיר כהן: לגבי רואה החשבון, מה שסוכם זה ככה, לרואה החשבון תהיה את כל הגישה למערכות המידע, לכל המידע שהוא צריך לגבי הכול הכול הכול בשביל לבצע את המעבר כמו שצריך.

<תמיר כהן: עוד הוסכם, כפי שהיועץ המשפטי של הטוטו ציין, שלא תידרש חתימה שלו לשחרור תשלומים של תמיכות שוטפות.

<תמיר כהן: לגבי כל התמיכות של מתקנים, לגבי מתן הרשאות חדשות, רואה החשבון יצטרך לאשר כל הרשאה.

<תמיר כהן: לגבי שחרור ותשלומים בגין הרשאות שניתנו כבר אך טרם שולמו, יוקם צוות אד הוק שרואה החשבון יהיה שותף לו, יחד עם אגף התקציבים של משרד התרבות והספורט, חשב משרד התרבות והספורט - - -

<עופר בוסתן: ועדת תמיכות.

<תמיר כהן: אני חוזר עוד פעם, אגף התקציבים של מינהל הספורט, רואה החשבון, חשב המשרד והייעוץ המשפטי של משרד התרבות והספורט וראש מינהל הספורט.

<יוסי שרעבי: הצוות יהיה בראשות ראש מינהל הספורט.

<תמיר כהן: מי שיעמוד בראש הצוות זה ראש מינהל הספורט שהוא גם ראש צוות היישום.

<תמיר כהן: אנחנו נעשה את ההתאמות.

רחל עזריה: בסדר?

<קריאה: מתי ננסח את זה?

<ורד קירו-זילברמן: זה לא משנה.

<ורד קירו-זילברמן: אני אסביר.

<ורד קירו-זילברמן: ככל שהעיקרון ברור ומוסכם אנחנו, היועצים המשפטיים, אחר כך נעשה את התיקונים בנוסח, אבל אנחנו נשמור על זה שהעיקרון יהיה כפי שהוכרז - - -

<יואב רם: אפשר לבקש שהיועץ המשפטי שלנו יהיה שותף לנוסח?

<ורד קירו-זילברמן: לא.

<ורד קירו-זילברמן: הוא יכול להציע נוסח.

<ורד קירו-זילברמן: מי שבסופו של דבר זה היועצים המשפטיים של הכנסת.

רחל עזריה: זה כנסת, אין מה לעשות.

רחל עזריה: אבל אתה יכול להציע נוסח ואז - - -

<יואב רם: בסדר.

<יואב רם: המהות מוסכמת, רק כדי שלא יהיו סתירות.

רחל עזריה: אין בעיה.

רחל עזריה: הוא יציע נוסח, זה בסדר גמור.

רחל עזריה: זהו, אנחנו סגורים.

רחל עזריה: בבקשה, אתה רוצה להגיד כמה מילים?

עיסאווי פריג': לא נצביע, צריך נוסח חדש, לא?

רחל עזריה: לא, אין בעיה.

יואל רזבוזוב: כמה מילים לפני ההצבעה.

יואל רזבוזוב: חשוב לי לפרוטוקול, כמובן שאנחנו עומדים בפני רפורמה מאוד גדולה בספורט ובאמת יושבים כאן כל הגופים שמנהלים את הספורט במדינה ואני חושב שכולם חוששים, כולם, יש חששות, אבל מצד שני הרפורמה יכולה להיות בשורה.

יואל רזבוזוב: יש כאן סיכוי להעלות את תקציב הספורט משמעותית.

יואל רזבוזוב: באמת, כמו שאמרתי, כואב לי על מיליארד ₪ שהלך לקופת האוצר מקרן המתקנים, אבל עדיין אני רוצה להאמין שאנחנו כן נמשיך לבנות את המתקנים וכן ידאגו לעובדים של קרן המתקנים שייקלטו כמו שצריך וימשיכו כי הם אלה שיודעים לעשות את העבודה.

יואל רזבוזוב: אני חושב שדיברנו כאן על הכול, על כל הבלמים ועל כל האיזונים.

יואל רזבוזוב: עוד פעם, זה לא חתונה קתולית, אם נצטרך שינויים כאלה ואחרים אז אנחנו תמיד נוכל לשנות דברים בתקנות, בחקיקה.

יואל רזבוזוב: מה שחשוב סביב השולחן הזה זה לקדם את הספורט במדינה שלנו.

יואל רזבוזוב: ואני, כמו שאמרתי, אני לא מתנהג כאן כאופוזיציה כי אני חושב שבאמת יש כאן אמירה, מנתקים את הספורט מהימורים, שמים את הספורט בבסיס התקציב וכמובן שמכאן אנחנו יכולים רק לגדול במשאבים שהמדינה, לא אף גוף אחר, המדינה מקצה לספורט ואני מאוד מאמין שכל הגופים שיושבים כאן סביב השולחן יעמדו בסיכומים שלהם ואנחנו נוכל להוביל את הספורט קדימה.

יואל רזבוזוב: תודה.

עיסאווי פריג': רחל, גורם אי הוודאות הוא גדול בכל רפורמה שעושים ואני בן אדם שלא תמיד רץ עם החדש, לא תמיד החדש יותר טוב מהישן כי בחדש יש אי ודאות והרפורמה שמוצעת כאן היא בעיניי מין חרב פיפיות, היא יכולה להיות לשני כיוונים והכול תלוי בפרסונות שאמורים לנהל את כל השינויים.

עיסאווי פריג': הכול עניין עתיד, איך ננטרל את הפוליטיקה מהספורט.

עיסאווי פריג': עכשיו אנחנו נתנו כלים ברפורמה ליותר מעורבות פוליטית בענף הספורט, נתנו את זה, לא יעזור בית דין - - -

יואל רזבוזוב: תמיד היא הייתה ותמיד תהיה.

עיסאווי פריג': לא, אנחנו עומדים לאשר יותר פוליטיקה בספורט, נרצה או לא נרצה.

עיסאווי פריג': עצם העובדה ששרים, בטענה שזה מדיניות, נכנסים לאיפה יהיה מגרש ואיפה לא יהיה מגרש וכמה יוצב, זה פוליטיקה.

עיסאווי פריג': אני לא חלמתי ולא רוצה להיות שם, אבל מה לעשות?

עיסאווי פריג': השיירה נוסעת, אנחנו משתדלים לתקן כמה שיותר את המסלול.

עיסאווי פריג': אני רק מבקש מכם, ואתם בעלי הבתים, בעיניי אתם בעלי הבתים, אתם נציגי האוצר, אני מסתכל על העתיד, לא מסתכל על השנה הקרובה.

עיסאווי פריג': השנה הקרובה, כולה עכשיו מסיבת פורים וכל אחד משחק את המשחק שלו ואנחנו על סף בחירות, אז כל השרים ישתנו ואתם תישארו שם.

עיסאווי פריג': אתם תישארו שם.

עיסאווי פריג': אתם צריכים להיות באמת, נכון שזה קשה לכם, הדאגה הציבורית וזה, אבל לפחות כל מילה שנאמרת כאן, כל התחייבות, אם זה בהסכם, אם זה בהבנות שאתם אומרים, תדאגו למסד את זה.

עיסאווי פריג': זה מה שאני מבקש.

עיסאווי פריג': ואני מאוד מקווה שההיסטוריה לא תשפוט אותנו לרעה על זה שאנחנו שותפים בקבלת החלטה כזו.

עיסאווי פריג': זה מאוד מדאיג אותי, אבל נשאיר לתקווה דלת קטנטונת, יכול להיות שהיא תבשר טובות.

רחל עזריה: יש נקודה אחת שלא סגרנו כמו שצריך.

<שקד כסלו: כן, בהמשך לבקשה של רוב גופי הספורט, בסעיף של תכנית המתקנים, סעיף 17יד, יובהר שאישור השרים ייעשה לאחר התייעצות, השרים יקבעו את עקרונות העל לאחר התייעצות עם המועצה.

<נאור גלילי: עוד משהו.

<נאור גלילי: אני רוצה שיירשם לפרוטוקול, כי מרכזי הספורט הגיעו להבנות עם פקידי האוצר והספורט, מאחר שאנחנו מאמינים בהם, אבל זה לא מעוגן בהסכם, אני מבקש ש - - -

<גיא אטיאס: זה גם בהסכם.

<נאור גלילי: לא, ההבנות לא מעוגנות בהסכם, אני רוצה שיירשם בפרוטוקול - - -

<קריאה: זה של המרכזים, גופי הרוחב, היום זה ייחתם.

<נאור גלילי: אני מבקש שיירשם לפרוטוקול שההסכם מדבר על שמונה שנים, על 25 מיליון ועם סעיף שאומר שתיבחן אפשרות להמשך ה - - -

רחל עזריה: בסדר גמור.

<נאור גלילי: יוארך לתקופה נוספת.

<יורם אורנשטיין: דומה, תקופה נוספת דומה.

<נאור גלילי: תקופה נוספת דומה.

רחל עזריה: גופי הרוחב, אתה רוצה להתייחס?

<נאור גלילי: ואני רוצה לסיים לפני, כי אני מניח שכבר לא תהיה לי רשות הדיבור, אני רוצה להודות ליושבת ראש הוועדה על דיון ענייני, למנכ"לים של המשרדים, לפקידי הספורט והאוצר שהיו קשובים, זה לא מובן מאליו, אנחנו ניהלנו פה, עיסאווי יודע, ב-2015, מאבק אחר מול משרד הספורט וזה היה נראה רע מאוד.

<נאור גלילי: אני רוצה להודות לכולכם על ההבנה.

עיסאווי פריג': ואין תודה לי?

<נאור גלילי: אמרתי, כולם, חברי הכנסת.

יואל רזבוזוב: לא, ל-2015.

<נאור גלילי: ב-2015 לא, הוא היה נגדנו.

<נאור גלילי: אז תודה רבה לכולם.

<נאור גלילי: תודה רבה.

רחל עזריה: כן, בבקשה.

<איליה כץ: רק בגלל שכולם מדברים פה לפרוטוקול ולפרוטוקול ולפרוטוקול, אז הסיכום היה שמונה שנים וכמובן שבסוף שמונה שנים ייבחן המשך אבל הסיכום הוא לגבי שמונה שנים.

רחל עזריה: אז אני אגיד, הסיכום הוא שמונה שנים ואני מנחה את משרדי הממשלה להאריך בעוד שמונה שנים.

רחל עזריה: בסדר?

<יורם אורנשטיין: תקופה נוספת דומה.

רחל עזריה: הפעם אני לא אבקש דיווח.

רחל עזריה: זה יותר מדי.

רחל עזריה: עוד מישהו?

רחל עזריה: אנחנו יכולים לסגור?

רחל עזריה: יוסי, אתה רוצה לומר משהו?

רחל עזריה: אתה בסדר?

<גלעד לוסטיג: גילי לוסטיג, מנכ"ל הוועד האולימפי.

<גלעד לוסטיג: אני לא אחזור על כל דבריו של נאור, אנחנו בהחלט מודים לכל הנציגים של משרד האוצר ומשרד התרבות והספורט ולחברי הכנסת, גם עיסאווי וגם רזבוזוב, שהיו פה בכל הישיבות, רועי, שנכנס עכשיו, אבל במיוחד ליושבת ראש הוועדה.

<גלעד לוסטיג: ההסכם שעשינו יחד עם האוצר והספורט הוא מקובל עלינו, היום אנחנו נעביר את זה בישיבת ההנהלה שלנו בוועד האולימפי ואנחנו מקווים לעתיד טוב לספורט הישראלי.

<גלעד לוסטיג: תודה לכם.

רחל עזריה: תודה.

רחל עזריה: אני אעבור עכשיו להצבעה ועכשיו אני רוצה לעבור לסיכום.

<יוסי שרעבי: רחל, ביקשת ממני, אני אגיד רק סיכום של המשרד.

רחל עזריה: אז תעשה אחרי ההצבעה, שיהיה פינאלה.

<יוסי שרעבי: אוקיי, שיהיה משהו טקסי, חגיגי.

רחל עזריה: חבר הכנסת פולקמן, אתה רוצה לומר משהו?

רועי פולקמן: נאלצתי להיות במקביל בדיונים בכלכלה, אבל אני שמח שזה הושלם, אני עקבתי - - -

רחל עזריה: כן, זה התקדם יפה, ברוך ה'.

רחל עזריה: טוב.

רועי פולקמן: זה גם קשור אליכם, היה דיון על ערוצי הספורט קודם.

רחל עזריה: אני מעמידה להצבעה את כל פרק ד' בנושא הספורט בחוק ההתייעלות הכלכלית, תיקוני חקיקה להשגת יעדי התקציב לשנת התקציב 2019, התשע"ח-2018, כולל התיקונים שהוסברו והוקראו והתקבלו בוועדה.

רחל עזריה: מי בעד?

עיסאווי פריג': שנייה.

עיסאווי פריג': שנייה.

רחל עזריה: עיסאווי, בחיאת דינק.

רועי פולקמן: היא אמרה, יחד עם התיקונים שהוקראו, זה מקובל.

עיסאווי פריג': תקשיבו, חברים.

עיסאווי פריג': ורד, חברים, כל התיקונים שלא קיבלו ביטוי בנוסח שמוצג לפנינו יקבלו ביטוי בנוסח.

עיסאווי פריג': זה חשוב מאוד.

עיסאווי פריג': שלא יהיו הטיות פה ושם.

רחל עזריה: חס וחלילה.

רחל עזריה: מי בעד?

רחל עזריה: כולם בעד.

רחל עזריה: איזה רגע היסטורי יפה.

רחל עזריה: מי נגד?

רחל עזריה: אין.

רחל עזריה: מי נמנע?

רחל עזריה: אין.

רחל עזריה: התקבל פה אחד.

רחל עזריה: תודה רבה.

רחל עזריה: בעד – רוב

רחל עזריה: נמנעים – אין

רחל עזריה: שהוקראו והתקבלו בוועדה – אושר פה אחד.

רחל עזריה: ועכשיו כמה מילים.

רחל עזריה: בבקשה, יוסי.

<יוסי שרעבי: אני חושב שעברנו כאן חקיקה מלאת מהמורות, הרבה מאוד חוסר אמון, הרבה חוסר ודאות, שינויים מרחיקי לכת, מדובר כאן במהפכה, לא פחות מאשר במהפכה עם שינויים מאוד דרמטיים, גם בדרכי העבודה, דרכי החשיבה, זה חייב הרבה מאוד אמון בין הגופים השונים.

<יוסי שרעבי: אני שמח לומר שאני מרגיש, אם מותר לי, שמערכת העבודה שמשרד הספורט יצר בשנתיים-שלוש האחרונות, גם עם האוצר וגם עם המרכזים וגם עם הוועד האולימפי, כל הגופים שאנחנו עובדים איתם בשוטף.

<יוסי שרעבי: מערכת יחסי האמון הזאת, מערכת יחסי העבודה הטובים, עמדה לזכותנו במשא ומתן הזה כי הייתה כאן היכרות אישית ואמונה שעזרה לנו לעבור את המהמורות, את החששות, את הפחדים והגענו בסוף לתוצאה שאני חושב שכולנו חיים איתה בשלום.

<יוסי שרעבי: כולנו מבינים שיש כאן הזדמנות גדולה שאם היא לא תיעשה כמו שצריך היא תהפוך, כמו שאמר חבר הכנסת עיסאווי, לסוג של החמצה.

<יוסי שרעבי: אנחנו מחויבים לתהליך הזה, לטובת הספורט הישראלי, יהיה אשר יהיה השר, המנכ"ל, ראש המינהל וכן הלאה.

<יוסי שרעבי: מדובר כאן במהלך לדורות ואני מודה לכולם על זה.

עיסאווי פריג': אפשר להתחיל לחלום שבמונדיאל הבא ניקח חלק יותר גדול.

רחל עזריה: אמן.

רחל עזריה: כמה מילים.

רחל עזריה: אני הצבעתי לפני דברי הסיכום שלי כדי לא לעשות עין הרע.

רחל עזריה: כמו במשחקים, שמי שעושה את המנחוס, שלא יבוא.

רחל עזריה: אז רק כמה דברים יש לי לומר ואז אני משחררת את כולם.

רחל עזריה: קודם כל אני חושבת שזה מהלך מאוד חשוב ואני מאוד שמחה וממש גאה במאמץ המשותף לנתק בין ההימורים לבין הספורט.

רחל עזריה: לא היה צריך את זה, אני חושבת שאנחנו כמדינה יכולים לממן את הספורט.

רחל עזריה: אנחנו, ברוך ה', מדינה עם כלכלה יציבה וטובה ולא צריך שאנשים יהמרו כדי שיהיה כסף לספורט.

רחל עזריה: כשנכנסנו היו הרבה לחצים ואני רק אזכיר מה עשינו.

רחל עזריה: כל הנושא של הפלאט, טיפלנו, שיהיה גידול תקציבי, העניין של האגודות הקטנות, טיפלנו, דאגנו שיהיה להם את כל השיטה, גם הבירוקרטית, גם הכול, הן יהיו מוגנות.

רחל עזריה: העניין של תזרים המזומנים, שעשינו את ה-50-50, זה היה מהלך מאוד חשוב.

רחל עזריה: כל הנושא של הפוליטיזציה או החשש מהפוליטיזציה, הצלחנו להגיע להסכמות באמת מאוד מרשימות, גם עם גופי הרוחב, גם כמובן עם המרכזים.

רחל עזריה: היה פה מאמץ מאוד מאוד גדול.

רחל עזריה: ואני רוצה לומר תודה.

רחל עזריה: תקשיבו, כשנכנסתי לחדר פעם ראשונה זה היה כאילו כל החדר פה כמרקחה, דרמות, והנה אנחנו סוגרים והכול יפה.

רחל עזריה: אז רק כמה תודות שמאוד חשוב לי לומר.

רחל עזריה: לאוצר, לתמיר ואיליה ושקד, באמת נתתם את הנשמה וכל הכבוד.

רחל עזריה: במשרד הספורט, להדס, לגיא, לחביב וכמובן ליוסי שרעבי, באמת שאפו.

רחל עזריה: אני גם רוצה לומר לשי באב"ד שנתן פה עבודה מאוד משמעותית ולנירית, שהיא לא פה.

רחל עזריה: משרד המשפטים, ללימור ולערן, ולוורד היועצת המשפטית של הוועדה ולאריאלה, לצוות שלי.

רחל עזריה: ולחברי הכנסת.

רחל עזריה: הייתה פה הרבה עבודה, אני חושבת שהגענו להסכמות מאוד יפות, גם הטוטו, גם הגופים, גם האגודות, ושאפו, היה כיף לעבוד ביחד.

רחל עזריה: אני מקווה שיהיו לנו עוד הזדמנויות.

רחל עזריה: תודה רבה, בהצלחה גדולה ושנביא יתרון גדול לספורט בישראל.